Suzuki bilježi pad profita | Ekonomist\nJapanski proizvođač vozila i motocikala, Suzuki, suočio se u periodu april-jun ove godine s padom neto profita od 15,5 odsto.\nDo pada profita došlo je zbog vanrednih stavki i slabije tražnje za dvotočkašima, posebno u Aziji, saopšteno je iz te kompanije.\nU prvom kvartalu poslovne 2015-2016. godine (april-juni), ova kompanija ostvarila je neto profit od 31,7 milijardi jena (235,6 miliona evra), dok je godinu ranije on vrijedio rekordnih 37,5 milijardi jena, prenio je švajcarski list 24 sata.\nKada se isključe vanredne stavke, kao što su prošlogodišnji prihodi od kompanija u čijem kapitalu Suzuki učestvuje, profit u ovogodišnjem prvom kvartalu pokazuje rast od 8,3 odsto, na 55,16 milijardi jena, uz prihode od 772,85 milijardi jena (plus 8,8 odsto), precizira se u saopštenju.\nU segmentu automobila (90 odsto aktivnosti), Suzuki je zabilježio prodaju na nivou prošlogodišnje, odnosno oko 688.000 jedinica. Pad prodaje na japanskom tržištu kompenzovan je rastom u inostrantvu, na čelu s indijskim tržistem, dodaje se u saopštenju.\nIz kompanije navode i da su se suočili s problemima na tržištu motocikala, čija je tražnja u prvom kvartalu poslovne godine oslabila 13 odsto (količinski), a najveći pad imali su u Aziji.\nU diviziji nautike, Suzuki je povećao prihode 27 odsto u odnosu na april-juni 2014, posebno zahvaljujući uspješnoj prodaji glisera u SAD-u.\nPrije objavljivanja kvartalnih rezultata, cijena akcije Suzukija na Berzi u Tokiju uzletjela je 3,4 odsto, usljed najave ulaska američkog investicionog fonda milijardera, Danijela Loeba, u kapital ove japanske kompanije.\nOznake akcije automobili berza japan motocikli nautika prihodi profit Suzuki Tokio


Davutoglu podneo ostavku na partijsku i državnu funkciju - Nova Borba\nDavutoglu podneo ostavku na partijsku i državnu funkciju\nAFP javlja da Davutoglu ni reč kritike nije uputio na račun predsedniak Redžepa Tajipa Erdogana.\n"Održaćemo kongres 22. maja", rekao je Davutoglu novinarima u Ankari, dodavši da misli da neće biti kandidat u "sadašnjim okolnostima".\nPrema Statutu stranke, šef partije i predsednik vlade uvek je ista osoba, navodi AFP.\nFrancuska agencija javlja i da Davutoglu ni reč kritike nije uputio na račun predsedniak Redžepa Tajipa Erdogana.\n"Niko nije čuo niti će čuti od mene nijednu reč protiv našeg predsednika", rekao je Davutoglu novinarima.\nTurski mediji su preneli juče da Davutoglu razmišlja o ostavci zbog borbe za prevlast koju vodi s predsednikom Režepom Tajipom Erdoganom.\nList Hurijet piše da se premijer Davutoglu nedavno sukobio s Erdoganom oko planiranh promena ustava koje bi dovele do jačanja predsedničke funkcije.\nOn je juče izjavio da će radije "pregaziti svoj ego" nego ugroziti interes svoje vladajuće Stranke pravde i razvoja (AKP), iz koje dolazi i predsednik Erdogan.\nTurski dnevnik Džumhurijet piše da su kandidati za Davutogluovog naslednika aktuelni ministri saobraćaja i energetike, Binali Jildrim i Berat Albajrak, inače, Erdoganov zet.\nDavutoglu je funkcije premijera i predsednika stranke preuzeo u 2014., kad je Erdogan izabran za predsednika.\nTurski mdiji pišu da je Davutoglu odlučio da podnese ostavku, nakon što se u proteklih nekoliko meseci više puta sukobljavao sa turskim predsednkom Redžepom Tajipom Ergoganom.\nPozivajući se na nezvanične informacije, turski mediji pišu da je Erdogan ptuživao Davutoglua da je previše orijentisan prema zapadu, a njegova lojalnost predsedniku dovedena je u pitanje nakon nekoliko inicijativa koje je preduzeo na svoju ruku.\nDavutoglu se protivio zatvaranju akademika i novinara pre suđenja, i zalagao se za mirovni proces s Kurdima, kojem se Erdogan izrazito protivio. Turski je premijer takođe bio i ključan u sporazumu s EU o zaustavljanju plime izbeglica.\nPrvi znak da bi moglo doći do promene na čelu turske vlade pojavio se na anonimnom blogu "Pelican Brief", za koji se veruje da je delo osoba bliskih Erdoganu. U blogu se Davutoglu optužuje da nedovoljno podržava predsednički sistem, koji Erdogan priželjkuje.\nAnalitičari veruju da će Davutoglua zameniti osoba stopostotno lojalna Erdoganu.\nDirektor Turskog istraživačkog programa u pri Vašington institutu Soner Cagaptay, izjavio je za Gardijan da će odlazak Davutoglua biti sledeći korak u "bušenju" tuskih institucija, nakon što je Erdogan već preuzeo kontrolu nad vojskom i parlamentom.\n"Pokazuje koliko se moći nalazi u rukama jednog čoveka, rekao je Cagaptay. Erdogan sad ima više kontrole u svojim rukama od bilo koga vladara u istoriji moderne turske demokratije".\nCagaptay veruje i da će Erdogan iskoristiti priliku kako bi se distancirao od nekih svojih propalih incijativa, koje će pripisati Davutogluu, piše zagrebački Jutarnji list.


Posao za botove\nU narednom periodu možemo očekivati navalu SNSD-ovih vojnika koje će „EUPHORIA“ angažovati da botuju, troluju za Dodika i njegovu stranku. Dodatno će da zagađuju digitalni javni prostor i za to biti plaćeni novcem svih građana RS\nMilorad Dodik je izgleda shvatio da mu za dobar rejting nije dovoljno organizovanje jeftinih zabava pod šatorima, na kojima on, kao „glavni baja“ otpjeva – „Ne može nam niko ništa, jači smo od sudbine“. Za pridobijanje glasača potrebno je mnogo više, pa je 10. februara najavio osvajanje duštvenih mreža konstatujući da se “imaginarni i virtuelni svijet nametnuo kao neizostavni faktor”. Nije šef SNSD-a doživio nikakvo prosvjetljenje, već su istraživanja pokazala da on i njegova stranka stoje katastrofalno na društvenim mrežama, piše Žurnal.\n#izdvojeno#milorad dodik#snsd#u fokusu#facebook promocija


Doniraj - YIHR.rs\nPodržite rad Inicijative mladih za ljudska prava\nInicijativa mladih za ljudska prava je neprofitna organizacija koja deluje na principima vladavine prava, očuvanja vrednosti civilnog društva i zaštiti ljudskih prava.\nHvala vam što prepoznajete naš rad kao značajan za celokupno društvo i što naše vrednosti smatrate važnim. Aktivisti i aktivistkinje Inicijative trude se da iz godine u godinu menjaju društvo svojim idejama i identifikuju probleme koji su važni za mlade u našem regionu. Rešenja koja nudimo za te probleme, prepoznata su od šire domaće, regionalne i međunarodne zajednice kao dobar način za uključivanje mladih u donošenje odluka koje se tiču budućnosti.\nU našem radu važna nam je podrška pojedinaca ali i svih sektora društva. Da bi ostvarili ciljeve za koje se zalažemo potrebna nam je pomoć svih vas koji podjednako razumete važnost aktivnog delovanja.\nSvakodnevno smo u potrazi za novim idejama i projektima koji će unaprediti demokratske vrednosti u našem društvu i zato vas pozivamo da nas podržite i da zajedno razmišljamo i stvaramo nove mogućnosti za region, našu zemlju i mlade.\nRadujemo se budućoj saradnji.\nVaša Inicijativa mladih za ljudska prava\n© 2022 INICIJATIVA MLADIH ZA LJUDSKA PRAVA, BEOGRAD, SRBIJA


Komora zdravstvenih ustanova - Merkur Vrnjačka Banja\nU Merkuru danas počelo savetovanje za preko 400 članova Komore zdravstvenih ustanova\nU sredu, 06. decembra 2018. godine, sa početkom u 10h, u Merkur u kongresnoj sali zgrade Kupatila, svečano je otvoreno Savetovanje radnika zdravstvenih ustanova, koje organizuje Komora zdravstvenih ustanova Srbije. Savetovanje se ove godine odžava na temu “Zdravije zdravstvo“ i uz podršku Drugog projekta razvoja zdravstva, pri Ministarstvu zdravlja Republike Srbije.\nU ime domaćina, prisutnima se obratio direktor Merkura, dr sci med Dejan Stanojević, koji je izrazio zadovoljstvo što će upravo Merkur u naredna tri dana biti domaćin događaja koji će okupiti preko 400 radnika zdravstvenih ustanova iz cele naše zemlje. On je istakao da je Merkur, sem zdravstvenog i spa aspekta svog poslovanja, veoma pogodan i za kongresni turizam. U prilog tome govori činjenica da Komora zdravstvenih ustanova Srbije već duži niz godina organizuje seminare upravo u Merkuru.\nCilj nam je bio da razmenom mišljenja učinimo da naše zdravstvo bude još hvalitetnije, jer činjenica je da je ono po kriterijuma EU značajno napredovalo, čak za 10 mesta”, izjavio je jedan od predavača prof. dr Georgios Konstantinidis. Oranizator ističu da su savetovanja ovog tipa veoma bitna za edukaciju i usavršavanje radnika. Praksa dugogodišnjeg organizovanja ovakvih skupova u Merkuru, rezultat je zadovoljstva učesnika uslovima rada i pratećim aktivnostima, tokom predhodnih godina.\nTokom skupa, učesnici će obraditi mnoge, veoma bitne teme vezane za zdravstvene usluge. Ono čemu je najveći deo rada posvećen jesu pitanja vezana za organizaciju adrova u zdravstvenim ustanovama, novine unormativima regulative, modeli finansiranja Sistema zdravstvene zaštite i druge relevantne teme.\nCategory: Aktivnosti, kongresiBy Srdjan 6. децембра 2017.\nPreviousPrevious post:Predavanje “Hronične komplikacije dijabetesa”NextNext post:Prvi Evropski dan prevencije zdravlja


Dušan Alimpijević na meču sa Fenerbahčeom\n"Posle početne nestabilnosti koja je bila karakteristična gotovo za sve timove Evrolige ove sezone ekipa Panatinaikosa se uigrala, uhvatila odličan ritam i zabeležila četiri pobede u poslednjih pet mečeva. U ovom ritmu, najvažnije je da se pronađe svaka sitnica, neki mali dodatni lični motiv kako bi se pronašla dodatna energija u ovoj stvarno preteškoj seriji", izjavio je Alimpijević za klupski sajt.\n"Znamo da će nam oni biti dodatna snaga i zato želimo da odigramo dobro i trudom i borbenošću, za početak, nikog ne razočaramo", istakao je Alimpijević.\nPrvotimac crveno-belih Ognjen Dobrić istakao je da je u ovom trenutku najvažnije da se ekipa brzo osveži nakon serije teških putovanja.\n"Smatram da se Panatinaikos pomalo i neopravdano izuzima iz najužeg kruga kandidata za plasman u samu završnicu. Najavljeno odsustvo Kalatesa i Papasa nas ne zavarava, to je izuzetno jak i dobro ukomponovan sastav. Potreban nam je "vetar u leđa" i ogromna podrška sa tribina kako bismo došli do dodatne snage i pokušali da zabeležimo vrlo važnu pobedu u Evroligi", rekao je Dobrić.\nUtakmica između Crvene zvezde i Panatinaikosa igra se u četvrtak od 19 sati u dvorani "Aleksandar Nikolić".


Ali taj jednostavni recept postaje neprimenjiv kada se prekomerno pomešaju država i crkva. Uzbudile se ovih dana Srbija i Srpska pravoslavna crkva što „Milo, znači Crna Gora, hoće da ujedini pravoslavne crkve“.\nTo što je pre toga Ministarstvo vera Republike Srbije, pozivajući se na „postojeći Zakon o crkvama i verskim zajednicama“, odbilo da registruje Crnogorsku pravoslavnu crkvu, niko u Srbiji nije ni komentarisao.\nNaša se javnost nije uzbudila ni što je posle višegodišnjih odbijanja tek nedavno Rumunska pravoslavna crkva priznata, i to samo na teritoriji Banata i samo zahvaljujući „saglasju SPC“! Takvo „saglasje“ zakon ne predviđa, ali zato u svom članu 19 kaže: „U registar se ne može upisati verska organizacija čiji naziv sadrži naziv ili deo naziva koji izražava identitet crkve, verske zajednice ili verske organizacije koja je već upisana u registar ili koja je ranije podnela zahtev za upis.“\nDakle, po važećem zakonu, u Srbiji je legalna samo jedna pravoslavna crkva i otud „saglasje“ jeste kršenje zakona u kome, gle čuda, učestvuje i država. Ona je tome očigledno pribegla da bi izbegla niz negativnih šumova u komunikaciji sa susedom koje dobija na značaju jer je u međuvremenu Rumunija postala članica EU.\nSvojevremeno je veliki broj nevladinih organizacija podigao glas protiv ovog zakona, ukazujući na one njegove članove koji diskriminišu male „netradicionalne“ crkve i time krše i Ustav Srbije. Naravno, tada je to kvalifikovano kao nedostatak patriotizma jer ne brani po svaku cenu interes SPC, dakle interes Srba, a to znači interes države Srbije.\nTaj lanac u kome je versko opredeljenje potvrda etničke pripadnosti jednom narodu, a država se takođe vidi kao deo, u ovom slučaju, srpskog identiteta, neminovno vodi u konflikt. Posebno kada ovaj u Srbiji važeći besmisleni versko-etnički princip pokuša da primeni Milo, znači Crna Gora. Njegova je obaveza da poštuje „našu“ crkvu, našu državu i naš narod, a što se 6tiče našeg poštovanja donedavno drugog oka u glavi - videćemo. Ćorava je Srbija.


Pročitajte koje zahtjeve moraju ispuniti bh. političari ako žele da BiH otvori pregovore s EU - Klix.ba\n14 prioriteta Pročitajte koje zahtjeve moraju ispuniti bh. političari ako žele da BiH otvori pregovore s EU\n29.5.2019. u 20:21\nEvropska unija političari preporuke\nVlasti u Bosni i Hercegovini će u narednom periodu morati ispuniti 14 ključnih prioriteta da bi se izdala preporuka za otvaranje pregovora o pristupanju Evropskoj uniji.\nNa vanrednoj sjednici Vanjskopolitičkog odbora Evropskog parlamenta danas je predstavljen Paket proširenja Evropske unije koji obuhvata BiH, Srbiju, Crnu Goru, Sjevernu Makedoniju, Albaniju i Tursku.\n"Mišljenje jasno navodi šta je potrebno da BiH uradi kako bi se pripremila za članstvo u EU, a sadrži i sveobuhvatnu mapu puta za fazne reforme. U njemu se navodi 14 ključnih prioriteta koje zemlja treba ispuniti da bi se izdala preporuka za otvaranje pregovora o pristupanju", rekao je Hahn.\n"Komisija preporučuje Vijeću da raspravlja o ovom mišljenju i nastavku ključnih prioriteta nakon formiranja vlasti u Bosni i Hercegovini, piše u mišljenju.


Časopis Industrija :: IX Forum socijalnih inovacija 15. juna u Beogradu\nNajveći događaj posvećen socijalnom preduzetništvu i održivosti civilnog društva u Srbiji i regionu održava se po deveti put 15. juna u Beogradu, a svi zainteresovani za učešće potrebno je da se registruju do 10. juna.\nForum socijalnih inovacija je međunarodna konferencija posvećena podsticanju inovativnih i održivih rešenja za društvene izazove.\nOdržava se 15. juna u Prostoru Miljenko Dereta u Beogradu i nudi uvid u trendove i najnovija dešavanja vezana za socijalno preduzetništvo, društveni uticaj, održivost civilnog sektora, impakt investicije, međusektorska partnerstva i druge mehanizme podrške socijalnim preduzećima u Srbiji i regionu Centralno-istočne Evrope.\nUčešće na događaju je besplatno, a svi zainteresovani treba da se registruju do 10. juna popunjavanjem onlajn formulara na OVOM linku!\nOvogodišnji Forum Socijalnih Inovacija zamišljen je kao platforma za diskusiju o Evropskom akcionom planu za socijalnu ekonomiju, Evropskom Green Deal-u i nedavno usvojenom Zakonu o socijalnom preduzetništvu, kao i njihovom značaju za regionalne aktere, a posebno za socijalna preduzeća.\nKonferencija je osnovana 2014. godine, u sklopu širih napora Smart Kolektiva da promoviše socijalno preduzetništvo kao sredstvo za društvene i ekonomske promene. „Ostavljajući polako pandemiju za sobom, želimo da ujedinimo ideje i energiju socijalnih preduzeća, investitora i državnih inicijativa i stvorimo prostor za još veći uticaj i dalji razvoj lokalnog i regionalnog ekosistema za socijalno preduzetništvo“, poručili su iz ove organizacije.\nForum je do sada posetilo više od 800 lidera iz civilnog, privatnog i javnog sektora, a učestvovalo je više od 150 govornika iz 16 zemalja.\nSMART KOLEKTIV ONLINE:


Takva deca kao adolescenti češće imaju problem sa koncentracijom, lošije ocene i samokontrolu\nU želji da detetu kasnije olakšaju život, mnogi roditelji pogreše tako što ih upišu u školu pre nego što je zakonom predviđeno . Istraživači sa Stenford Univerziteta tvrde da je to pogrešno, kao i da se negativne posledice ranijeg polaska vide kasnije, sa 11 godina. Takva deca kao adolescenti češće imaju problem sa koncentracijom, lošije ocene i samokontrolu. Takođe, povećava se verovatnoća da će biti hiperaktivni. Ovo istraživanje nije iznenadilo naučnike jer su i ranije studije pokazale da mališani koji su “bezbrižni” sve do sedme godine, imaju bolje mentalno zdravlje.\nPodaci su posebno važni za zemlje u kojima je zakonom propisano da deca ranije polaze u školu. Na primer, u Velikoj Britaniji i Americi kreću sa pet godina, a u Francuskoj i Danskoj sa šest. U Švedskoj ili Finskoj prvi razred se upisuje sa navršenih sedam godina.


Obnova travnjaka i semafora naredni projekti na stadionu Koševo\nRedakcija 25.04.2019 14:20\n„Također je završeno i farbanje novinarskih kabina, rukohvata, zaštitnih ograda i stepeništa. U okviru uređenja stadiona završena je i dogradnja klupa za stručne timove i rezervne igrače, te prostor za zagrijavanje igrača. Naš naredni projekat je zamjena travnjaka gdje planiramo ugraditi novi sa grijanjem, kako bismo mogli odigravati utakmice tokom cijele godine. Želimo iskoristiti dobru praksu koju su imali na stadionima na Grbavici i Bilino polje u Zenici kada je riječ o projektu ovakve vrste. Prema našim procjenama vrijednost ovog projekta je oko 1,5 miliona KM“, kazao je Ajnadžić.\n„Stadion na Koševu još uvijek nije u trećoj kategoriji što je preduslov za klupska takmičenja u okviru UEFA-e. Kao prvi projekat kojeg želimo implementirati ove godine na stadionu Koševo je ugradnja semafora za šta smo obezbijedili iznos od 100 hiljada eura. S obzirom na veliki broj ulaza na ovom stadionu da bi se implementirao ovaj projekat prema našim procjenama potrebno je oko 200 hiljada eura. Također je na stadionu na Koševu osim novog travnjaka potrebno uraditi pokrivanje press tribine i osposobljavanje prostorije za održavanje pres-konferencije“, istakli su iz Nogometnog saveza.\nPrethodni članakVlada FBiH dala Gradu Sarajevo kasarnu Jajce na 49 godina\nNaredni članakIzvedbom predstave “Majka ili sve lutke idu u raj” počeo festival bh. drame


Novi pogoni i kraći remonti dižu proizvodnju struje u 2018. godini | Hercegovina Press\nNovi pogoni i kraći remonti dižu proizvodnju struje u 2018. godini\nProizvodnja struje u RS u ovoj godini trebalo bi da prebaci prošlogodišnji plan, a u elektroenergetskom sektoru ambicije zasnivaju na boljim rezultatima termoelektrana, malih hidroelektrana i puštanju u rad novih proizvodnih kapaciteta.\nU elektroenergetskom bilansu Srpske za ovu godinu, koji je usvojila Vlada RS, navedeno je da je planirana proizvodnja 7.897 gigavat-časova struje.\nTermoelektrane bi u ovoj godini trebalo da proizvedu 5.265 gigavat-časova struje, što je rast za četiri odsto u odnosu na 2017, a hidroelektrane 2.285 gigavat-časova, čime bi ostale na nivou prošlogodišnjeg plana. Sve male elektrane trebalo bi da proizvedu 347 gigavat-časova električne energije. Na elektrane u sastavu „Elektroprivrede RS“ odnosi se 66 gigavat-časova, što je rast od sedam odsto, a na elektrane u sistemu podsticaja 279 gigavat-časova i ukoliko to bude realizovano njihova proizvodnja će biti veća za čak 36 odsto.\nU planu je da ove godine u pogon budu puštene i minihidroelektrane „Bočac dva“ i „Bogatić-Nova“.\nDokumentom je planiran i remont termoelektrane „Gacko“, zbog čega njena postrojenja neće raditi 75 dana, dok će mjesec van pogona usljed redovnog godišnjeg remonta biti termoelektrane „Ugljevik“ i „Stanari“.\n– Elektroenergetski subjekti u RS obezbijediće uredno snabdijevanje svih potrošača, a biće ostvaren bilansni višak od 3.772 gigavat-časa struje – navedeno je u elektroenergetskom bilansu.\n„Elektroprivreda RS“ u ovoj godini planira da proizvede 5.591 gigavat-čas električne energije, čime bi ostvarenje u 2017. godini prebacila za čak 23 odsto.\n– Ako je suditi po pokazateljima iz januara, kada je plan premašen za pet odsto, te dobroj pogonskoj spremnosti elektrana i boljoj hidrološkoj situaciji, očekujemo da plan za 2018. godinu bude ispunjen. Rastu proizvodnje struje doprinijeće bolja hidrološka situacija u odnosu na prošlogodišnju i kraći remont termoelektrana – kazao je direktor „Elektroprivrede RS“ Željko Kovačević.\nOn očekuje da će hidroelektrane „Bočac dva“ i „Bogatić-Nova“ biti puštene u rad u drugoj polovini godine.\nInstaliranje sistema za odsumporavanje u Termoelektrani „Ugljevik“ još traje, a biće nastavljene i aktivnosti koje su rudnici i termoelektrane „Ugljevik“ i „Gacko“ preuzeli da bi ispunili standarde zaštite životne sredine.\n– U ovoj godini očekujemo najveća ulaganja u sistem odsumpoavanja sa pratećim postrojenjima – navedeno je u elektroenergetskom bilansu RS.


Srbija pobedila Norvešku za korak od EP\nM. D. 12. novembra 2016. 08:37\nMlada fudbalska reprezentacija Srbije napravila je veliki korak ka plasmanu na Evropsko prvenstvo u Poljskoj, pošto je sinoć u Beogradu pobedila Norvešku 2:0 (1:0) u prvoj utakmici baraža.\nSrbiji su trijumf na stadionu Partizana doneli kapiten Uroš Đurđević u 6. i autogol Kristofera Haralsajda u 62. minutu.\nIzbranici Tomislava Sivića na revanš u Dramen za četiri dana putuju sa velikom prednošću iz prvog duela, ali i po svemu viđenom večeras znanjem da su kvalitetniji i spremniji od skandinvskog protvnika.\nIako meč nije obilovao prevelikim prilikama, Srbija je pokazala, odnosno dva sjajna poteza i asistencije Sergeja Milinković-Savića i Andrije Živkovića, da je individualno moćnijija ekipa i da u Norveškoj ne bi smela da propusti priliku oko plasmana na kontinentalni šampionat za igrače do 21 godine.\nNorvežani su u Humskoj samo jednom pripretili u prvom poluvremenu kada je sigurni golman Vanja Milinković-Savić odbranio udarac Ivera Fosuma, zbog čega će im u revanšu biti jako teško da naprave podvig protiv tima koji je bio prvak Evrope i sveta.


IZ OHR-a bez komentara na Izetbegovićeve postupke – mojKontakt portal – Radio Televizija Kontakt\nIz Kancelarije visokog predstavnika /OHR/ Srni je rečeno da je njihova pažnja “prvenstveno usmjerena na političku stabilnost u BiH i eventualne negativne reakcije na zahtjev za reviziju presude u predmetu koji je BiH pokrenula protiv Srbije pred Međunarodnim sudom pravde u Hagu”.\n“Naravno, Kancelarija visokog predstavnika će nastaviti da pažljivo prati razvoj događaja. Naša pažnja je prvenstveno usmjerena na političku stabilnost i eventualne negativne reakcije na zahtjev za reviziju presude u predmetu koji je BiH pokrenula protiv Srbije pred Međunarodnim sudom pravde”, navode iz OHR-a.\nOHR očekuje da institucije BiH neometano funkcionišu, a u korist svih građana, ističući da BiH treba da se okrene ka reformama i budućnosti.\n“Što se tiče samog sudskog postupka, naš princip je da ne komentarišemo pojedinačne sudske predmete, posebno kada se ne odnose direktno na Dejton. Na BiH je da odluči da li su stvoreni uslovi za reviziju, a Međunarodni sud pravde će ocijeniti da li je zahtjev za reviziju prihvatljiv”, kažu u OHR-u.\nOvaj stav OHR-a je odgovor na pitanja Srne da li se najavljeno bošnjačko pokretanje revizije presude po tužbi protiv Srbije može okarakterisati kao prijetnja miru i stabilnosti u BiH i regionu, a samim tim i Dejtonskom sporazumu i da li najava revizije presude po bošnjačkoj tužbi protiv Srbije, za koju nema saglasnosti dva konstitutivna naroda u BiH – Srba i Hrvata, predstavlja i reviziju Dejtonskog sporazuma.\nNa molbu da OHR prokomentariše činjenicu da se, prema Dejtonskom sporazumu, ovakve odluke mogu donositi samo konsenzusom, koji je u ovom slučaju očigledno izbjegnut i ignorisan, Srna nije dobila odgovor.


Tip dana: Lans – Lil: Težak ispit za lidera na tabeli! – Kladjenje.rs\nHomeTip DanaTip dana: Lans – Lil: Težak ispit za lidera na tabeli!\n7 Maja, 2021 Vlajko Tip Dana 0\nOvog vikenda su na programu mečevi 36. kola francuske Lige 1, a za vas smo ovog puta pripremili duel između Lansa i Lila, što će ujedno biti i sudar između petoplasirane i prvoplasirane ekipe na tabeli.\nMeč između ove dve sjajne ekipe je zakazan za 21 čas.\nLans: Sjajne partije ove sezone!\nGeneralno, malo ko se nadao da će fudbaleri Lansa pružati ovoliko dobre partije u ovogodišnjem izdanju najkvalitetnijeg ranga francuskog fudbala.\nNaime, trenutno se ova ekipa mimo svih očekivanja nalazi na petom mestu na tabeli koje na kraju šampionata donosi plasman u novoformiranu Ligu Konferencija, što bi svakako bio veliki uspeh za ovaj simpatični tim.\nNa poslednjih pet mečeva fudbaleri Lansa su doživeli samo jedan poraz i to u prošlom kolu na gostovanju kod PSŽ-a, uz dva trijumfa i dva remija, i u ovom trenutku imaju isti broj bodova kao i šestoplasirani Marsej, pa deluje da će ove dve ekipe do kraja šampionata voditi veliku borbu za plasman na to peto mesto i izlazak na evropsku scenu.\nDaleko od toga da se petoplasirana ekipa na tabeli obrukala u prošlom kolu pošto su dosta dobro parirali još uvek aktuelnom šampionu PSŽ-u, pa je sigurno da svim navijačima ovog tima nije previše zasmetao tesan poraz od ubedljivo najkvalitetnijeg tima u Ligi 1.\nInače, kada su u pitanju partije na domaćem terenu do sada je Lans odigrao sedamnaest susreta na stadionu “Feliks Bolar” i ostvario sedam trijumfa, šest remija i samo četiri poraza, a zanimljivo je da su poslednji neuspeh na domaćem terenu doživeli još krajem januara, kada je Nica slavila sa 0:1.\nU prvom međusobnom susretu između Lansa i trenutnog lidera na tabeli je slavio Lil, i to sa više nego ubedljivih 4:0, pa je sigurno da će Lans učiniti sve da ostane neporažen na ovom susretu, iako će to biti izuzetno težak zadatak.\nLil: Niko se ovome nije nadao!\nAko smo za ekipu Lansa pričali da je malo ko očekivao da će trenutno zauzimati petu poziciju na tabeli, šta tek onda reći za ekipu Lila, koja se u ovom trenutku mimo svih očekivanja nalazi na prvom mestu na tabeli i na pravom je putu da dođe do titule šampiona Francuske.\nNaime, u ovom trenutku izabranici Kristofa Galtjea imaju bod viška u odnosu na drugoplasirani PSŽ, i kada su oni u pitanju sigurno je da je sve jasno, pošto im tri trijumfa u poslednja tri kola i definitivno donose šampionski pehar, iako valja napomenuti da će sve to biti izuzetno težak zadatak pošto im raspored baš i ne ide na ruku.\nPrvu od tri finala ova ekipa igra u ovom kolu protiv Lansa, i sve to nakon veoma važnog trijumfa u prošlom kolu na domaćem terenu protiv Nice kada je bilo 2:0.\nNa poslednjih pet suseta lider na tabeli pruža zaista fantastične partije pošto su u tom periodu ostvarili čak četiri trijumfa uz samo jedan remi, i to kada se najmanje očekivalo, na svom terenu protiv Monpeljea, u duelu koji je završen rezultatom 1:1.\nSvakako da je meč koji je možda i najbolje pokazao karakter Lila duel na “Žerlanu” protiv Liona, kada je lider na tabeli gubio sa 2:0, ali na kraju uspeo da napravi veliki preokret, slavi sa 2:3, i tako praktično dođe nadomak toliko željene titule.\nInače, kada su u pitanju mečevi na strani valja napomenuti da su izabranici Kristofa Galtjea najbolji gosti u ligi pošto su na sedamnaest odigranih susreta ostvarili čak dvanaest trijumfa, četiri remija i samo jedan poraz, i sigurno je da su zbog toga veliki favoriti na ovom duelu.\nIako Lans igra fantastično ove sezone i na dobrom je putu da dođe do plasmana u neko od evropskih takmičenja, ovoga puta prednost ipak dajemo lideru na tabeli koji ima jasnu računicu a to su tri pobede iz tri poslednja kola, što bi značilo i šampionsku titulu.\nZbog svega toga vam savetujemo da odigrate 2 koju kladionica Meridianbet plaća sa kvotom 2.00. Ne treba da nas iznenadi ako ovo bude jedan susret sa dosta golova, pošto će sasvim sigurno i jedni i drugi ići na trijumf, zbog čega vam savetujemo da probate sa igrom 3+ za koju je kladionica Meridianbet pripremila kvotu 2.13.\nZa kraj, smatramo da će Lil uspeti da postigne makar dva gola na ovom vrućem gostovanju, pa vam predlažemo da probate sa igrom G2+ koju kladionica Meridianbet plaća sa sjajnom kvotom 2.11.\nNajava i analiza: Bundesliga, 32. kolo: Ko će u Evropu, ali i ko ispada, rešiće se u preostala tri kola.


Sat Arhiva - Far\nNa “Gradini” zaplenjeni „Rolex“ satovi vredni preko 210.000 evra\nCarinici su na graničnom prelazu Gradina 20. avgusta 2017. godine zaplenili 12 najverovatnije originalnih ručnih časovnika „Rolex“, „Audemars Piguet“ i „Breguet“, 22 komada različitih delova i šest kartica za „Rolex“ satove. Prekršaj je otkriven prilikom detaljne ulazne kontrole, za koju je izdvojen automobil „Audi A4“, nemačkih\nCarinici su 13. juna sprečili pokušaj da se u Srbiju unese neprijavljen ručni sat čija je vrednost oko četiri i po miliona dinara. Skupoceni sat sa sobom je nosio 35–godišnji ekonomista iz Beograda, koji je u večernjim časovima doputovao iz Ljubljane u Beograd. Iako se\nCarinici su 31. januara na aerodromu „Nikola Tesla“ sprečili ilegalan unos luksuznog ručnog sata „Rolex Oyster Perpetual Cosmograph Daytona“ u Republiku Srbiju. Luksuzni sat, čija je vrednost prema originalnom računu 11.300 evra, sa sobom je nosio 29-godišnji srpski državljanin koji je doputovao iz Minhena\nU nedelju 30. oktobra u 3 časa ujutru počinje zimsko računanje vremena. Tada se pomeranjem kazaljki na časovniku za jedan sat unazad, vreme u 3 sata računa kao 2 sata. Zimsko računanje vreme trajaće do poslednjeg vikenda u martu 2017. godine, kada počinje letnje


Brus ONLINE - Ekipa Vojske Srbije najbolja na Državnom prvenstvu u padobranstvu 2019\nEkipa Vojske Srbije najbolja na Državnom prvenstvu u padobranstvu 2019\nNa upravo završenom 65. Državnom prvenstvu u padobranstvu najbolja je bila ekipa Vojske Srbije "Nebeske vidre" dok je titulu Državnog prvaka u padobranstvu 2019 poneo Siniša Mićić, iz Padobranske ekipe Vojske Srbije „Nebeske vidre“.\nSiniša Mićić je bio najuspešniji padobranac na upravo završenom 65. Državnom prvenstvu Srbije, održanom 12. i 13.oktobra na sportskom aerodromu „Zalužani“ kod Banjaluke. Drugo mesto je osvojio stariji vodnik Dejan Cvetković, takođe iz iste ekipe, dok je treće mesto i bronzanu medalju osvojio Slobodan Terzić iz Padobranskog kluba veterana 63.padobranske brigade „Arhistratig“.\nU ekipnom plasmanu podijum su zauzeli članovi Padobranske ekipe Vojske Srbije „Nebeske vidre“ na prvom mestu, drugo mesto su osvojili članovi Padobranskog kluba veterana 63.padobranske brigade „Arhistratig“ i treće mesto padobranci iz Aerokluba „Naša krila“ Paraćin.\nNa 65. Državnom prvenstvu Srbije u padobranstvu i 7. memorijalnom kupu „Pet zvijezda“ prisustvovali su Ministar odbrane Republike Srbije Aleksandar Vulin, načelnik Generalštaba Vojske Srbije general Milan Mojsilović i Ministar unutrašnjih poslova Republike Srpske Dragan Lukač. Zvanične delegacije su imale priliko da se detaljno upoznaju sa padobranskom disciplinom skokovi na cilj, da posmatraju takmičenje i skokove padobranaca na cilj prečnika dva centimetra sa visine od 1000 metara i od trenutka iskakanja iz aviona Antonov-2. Ujedno pripadnici Vojske Srbije i njihova padobranska ekipa je osvojila prvo mesto na državnom prvenstvu, te je Ministar i te kako imao razlog za ponos.


Pojeftinio gas na evropskim berzama – Severni tok 2 spreman za transport - Energija Balkana\nPočetna » Ekonomija » Pojeftinio gas na evropskim berzama – Severni tok 2 spreman za transport\nGas je, konačno pojeftinio na manje od 1.000 dolara za hiljadu kubnih metara.\nCena gasa u Evropi spustila se na početku današnjeg trgovanja na londonskoj ICE berzi na oko 980 dolara za 1.000 kubnih metara.\nFjučersi gasa za novembarsku isporuku pali su tokom jutrošnjeg trgovanja na holandskom TTF čvorištu na 983,5 dolara za 1.000 kubnih metara, odnosno na 82 evra po MWh, na bazi trenutnog kursa evra prema dolaru (cene na ICE berzi se izražavaju u evrima po MWh).\nUkupan pad cene u odnosu na prethodni trgovački dan iznosi oko 10 posto, izveštava Tas s a prenosi Tanjug.\nNa TTF-u je 6.oktobra cena gasa dostigla rekord svih vremena, premašivši 1.900 dolara za 1.000 kubnih metara.\nEkstremna volatilnost cena na evropskom tržištu gasa vezuje se uglavnom za činjenicu da skladišta gasa nisu napunjena uoči predstojeće zimske grejne sezone, navodi ruska agencija.\nPrvi krak gasovoda Severni tok 2 napunjen je sa oko 177 miliona kubnih metara tehničkog gasa, čime je postupak njegovog punjenja završen.\nTaj pritisak je dovoljan za otpočinjanje transporta gasa u budućnosti, saopštio je danas operater cevovoda, prenosi agencija Tas s.\n„Postupak ubacivanja gasa u prvu cev gasovoda Severni tok 2 je završen 18. oktobra. U skladu s panom i projektovanim zahtevima sistema, cev je napunjena sa oko 177 miliona metara kubninh tzv. tehničkog gasa, dostižući pritisak od 103 bara u cevovodu. Taj pritisak je dovoljan za početak budućeg transporta gasa“, navodi se u saopštenju.\nU toku su aktivnosti na pripremi druge cevi gasovoda koje prethode puštanju u rad.\nDanska energetska agencija je 4. oktobra saopštila da je kompanija Severni tok 2 AG, operater istoimenog gasovoda, ispunila sve uslove za puštanje u rad tog cevovoda.\nGasovod Severni tok 2 sastoji se od dva kraka ukupnog kapaciteta 55 milijardi kubnih metara gasa godišnje, koji će se transportovati od obale Rusije preko Baltičkog mora do Nemačke.\nPuštanje gasovoda u rad planirano je do kraja ove godine. Ruski proizvođač gasa, Gasprom, saopštio je ranije da bi već ove godine mogao da isporuči Evropljanima 5,6 milijardi gasa gasovodom Severni tok 2.\nTagovi: fjučersi gasa, gas, gasovod, ICE berza, Severni tok 2, tehnički gas, TTF\nPrevPRETHODNOCene nafte na trogodišnjem maksimumu\nSLEDEĆEČeška ukida PDV na struju i gas za novembar i decembarNext\nIEA: Zbog energetske krize emisije ugljenika će „pasti” samo 40% do 2050.


Evropa i Rusija će zajedno istražiti Mars - Klix.ba\nEvropa i Rusija će zajedno istražiti Mars\n21.11.2012. u 08:30\nEvropa i Rusija su dogovore o zajedničkom istraživanju Marsa dovele do završne faze.\nDržave članice Evropske svemirske agencije (ESA) su odobrile sporazum koji će Rusiji dati važnu ulogu u misijama na Crvenu planetu, koje su planirane za 2016. i 2018. godinu.\nPrva misija će poslati satelit koji će tragati za metanom i drugim gasovima u atmosferi, a druga misija će na površinu Marsa poslati svemirsko vozilo.\nNakon što su se Amerikanci povukli iz ovih projekata, poznatih kao ExoMars, činilo se da će oni biti otkazani. Međutim, Rusi su izrazili želju da popune prazan prostor koji je ostao iza njih i na sebe su preuzeli veliki broj elemenata ovih misija.\nSve što je sada preostalo je da se potpiše i oficijelni ugovor, a očekuje se da će se to desiti do kraja godine.\nZvaničnici kažu da bi ExoMars partnerstvo moglo biti katalizator za daljnje svemirske misije.\n"Imamo i neke druge opcije koje se mogu uzeti u razmatranje, kao što je Jupiter. ESA je odabrala Juice, veliku misiju na Jupiter, a Rusi imaju plan za slanje svemirskog vozila na Ganimed, jedan od Jupiterovih satelita, što je od velikog interesa za Evropu. Trenutno razgovaramo o tome kako bismo funkcionisali na tim misijama", rekao je Frederic Nordlund, šef za međunarodne odnose ESA-e.\nPrema sporazumima, Rusija bi trebala osigurati dvije rakete Proton i obaviti dva lansiranja za ExoMars misije. Rusija bi time dobila mjesto za svoje instrumente na satelitu i svemirskom vozilu, a njeni naučnici bi radili zajedno sa ostalim timovima na prikupljanju podataka, prenosi BBC.\nRuska industrija će također izgraditi i sistem za spuštanje svemirskog vozila na Mars.\nESA je do sada potrošila 400 miliona eura na razvoj tehnologije za ove misije, a očekivani budžet će iznositi oko 1,2 milijarde eura.


Ljajić danas sa rukovodstvom “Agrokorovih firmi” u Srbiji, sudbina 10.000 radnika glavna tema | Gde Investirati\nMinistar trgovine, turizma i telekomunikacija Rasim Ljajić sastaće se danas sa rukovodstvom “Agrokorovih” firmi u Srbiji, a jedna od tema razgovora biće sudbina 10.000 radnika, koliko taj koncern zapošljava u našoj zemlji, saznaje Politika.\nKako navodi taj list, očekuje se da će se na sastanku u Ministarstvu trgovine otvoriti i pitanje dugova prema dobavljačima u našoj zemlji jer su pojedini proizvođači hrane tvrdili da čekaju po četiri meseca da od “Agrokora” naplate robu.\n“Politika” navodi da nezvanično može da se čuje da je dobar deo tih docnji poslednjih dana izmiren.\nBeogradski list podseća da je Ivica Todorić, vlasnik tog koncerna, koji godišnje prihoduje 6,5 milijardi evra, zapao u finansijske probleme.\nOd tada se u javnosti sve češće postavlja pitanje kako će se proces njegovog razduživanja odraziti na poslovanje kompanija u Srbiji.\n“Politika” tvrdi, pozivajući se na “upućene” izbore, da nema govora da će srpska država iz budžeta pomagati Todoriću što su mu, kako navodi, eksplicitno poručili i zvaničnici hrvatske države.\n“Baš kao što se pre nekoliko dana potpredsednica hrvatske vlade zadužena za privredu Martina Dalić sastala sa dobavljačima, kojima Todorić u Hrvatskoj duguje više od dve milijarde evra, tako se i ovdašnji državni zvaničnici sastaju sa direktorima ‘Agrokorovih’ firmi, vodeći računa o ekonomskom interesu ovdašnje privrede”, navodi list.\nNajveća Todorićeva kompanija u Srbiji je “Merkator S”, u okviru koje posluju “Idea” i “Roda”.\nPrema poslednjim podacima Agencije za privredne registre, firma je 2015. ostvarila poslovni prihod od 112,23 milijarde dinara.\nNi dugovi “Merkatora” u Srbiji nisu zanemarljivi i iznose nešto više od 50 milijadri dinara, tvrdi “Politika”.\nTodorić u Srbiji poseduje i zrenjaninski “Dijamant”, “Frikom”, Kikindski mlin, “MG mivelu” i “Novu slogu”.\nKonzorcijum srpskih banaka svojevremeno je odobrio zajam za spas “Merkatora S”.\nPolitika navodi, pozivajući se na “bankarske krugove’, da je reč o kreditu konzorcijuma srpskih banaka u ukupnom iznosu od oko 120 miliona evra, koji na naplatu stiže 2018. godine.\nBankari kažu da je imovina “Merkatora” u Srbiji pod hipotekom.\nPrevious Pucnjava u hotelu Prag, ranjen Predrag Ranković Peconi\nNext Rusija od prodaje oružja zaradila 15 milijardi evra u prošloj godini\nTags AgrokorRasim Ljajić\nSrpska kompanija Delta Holding, u vlasništvu biznismena Miroslava Miškovića, s InterContinental Hotel Groupom IHG vodi pregovore oko dolaska hotela InterContinental u Zagreb.


Vučić: Albanci bez kompromisa sa Srbijom nemaju ništa, pritisci ne pomažu - Sputnjik Srbija\n03:41 22 Avgust 2019\n15:10 18.04.2019 (osveženo 16:48 18.04.2019) Preuzmite kraći link\n„I međunarodna zajednica, i Nemačka, SAD, Francuska moraju da znaju da bez kompromisa pritisci ne pomažu“, rekao je Vučić na konferenciji za novinare, prenosi Tanjug.\n„To je važan period po pitanju KiM, ne bih rekao odlučujući ili nešto što će doneti ne znam kakvo konačno rešenje, ali jedan težak period u kojem očekujem brojne pritiske da Srbija učini dodatne ustupke iz meni nepoznatih razloga, kako bi umilila kosovske Albance da prihvate da ukinu takse, kako bi se otvorila mogućnost za dijalog“, objasnio je Vučić.\n„Moj odgovor je da ne ponižavaju Srbiju“, rekao je Vučić.\nPredsednik je rekao da će se Srbija boriti civilizovanim metodama, da je čekala šest meseci ne uvodeći recipročne mere posle uvođenja taksi, ali da ne može da trpi i čeka doveka bez odgovora.\n„To ću reći i kancelarki Angeli Merkel i francuskom predsedniku Emanuelu Makronu“, rekao je Vučić.\nOn je istakao da Srbija ide u Berlin da otvoreno iznese jasne stavove i dodao da ima poverenja u odgovornost Merkelove i Makrona i da veruje da će oni razumeti šta se dešava u regionu.\n„Nadam se da će sastanak biti podsticaj miru i stabilnosti u regionu, a ne prilika da neodgovorni ljudi dobiju podijum i scenu za neozbiljne nastupe. Ako i bude tako, dobiće odgovoran odgovor od strane predstavnika Srbije, borićemo se svim srcem“, rekao je Vučić.\nOn je takođe rekao, uoči odlaska na skup „Jedan pojas, jedan put“ u Pekingu, da je ugovorio i bilateralne susrete sa kineskim i ruskim predsednikom i da će taj susret sa Putinom biti u uskom formatu.\n„Posebno ću biti počastvovan i dobiću završnog dana na posebnoj večeri posebno mesto — odmah desno od Si Đinpinga, najbolje mesto i imaću pravo sa još trojicom lidera, a znam da je jedan od njih Vladimir Putin, da učestvujem u završnoj reči i zaključcima. To je velika čast za Srbiju, nisam ja lično, nego je naša zemlja dobila veliku čast i istinsku privilegiju da dobije tako važno mesto na takvom skupu. Hvala kineskim prijateljima“, rekao je on.\nKako je rekao, i sa Sijem i sa Putinom će razgovarati o situaciji na KIM i izneće im određene činjenice — da kosovski Albanci nisu ispunili nijednu obavezu iz Briselskog sporazum, niti formirali ZSO, da su uveli prvo takse od 10, a zatim od 100 odsto i da se 6. maja navršava šest meseci od uvođenja tih protivpravnih mera protiv Srbije i Srba sa KIM i njihovog normalnog snabdevanja.\nUkazaće im i da su Albanci doneli platformu koja nije za dijalog, nego protiv dijaloga i da to znači da oni dijalog ne žele, već da mogu da postavljaju Srbiji ultimatume.\n„Formirali su i vojsku Kosova, protivno čak i svom ustavu, što je istakao i šef NATO-a, da ne pominjem Ruse i Kineze koji su to odmah osudili. To su četiri bitna elementa uz njihove svakodnevne igrarije sa neodgovornim i neozbiljnim izjavama, neodgovornim raspisivanjem izbora, kada su se nadali da će ih Srbi bojkotovati, pa da izaberu poslušne Srbe koji će im služiti u narednom periodu. A da Srbi valjda ne treba da slušaju Beograd“, rekao je on.\nPredsednik je rekao da deo međunarodne zajednice ima za cilj da se na KiM formiraju buduće generacije Srba koje neće interesovati Beograd i Srbija i kojima će reći da sarađuju sa Albancima i zaborave na Beograd.\n„To rade godinu, dve i tri i najveći problem Srba na KiM je taj što moraju da im objašnjavaju svaki dan da sebe smatraju delom Srbije, da je ta veza neraskidiva i da je nemoguće da ih nateraju na suprotno“, rekao je Vučić.


Naslovna :: Sportski rečnik :: Slovo T\nTrenažno opterećenje predstavlja određenu količinu i jačinu delovanja trenažnih sredstava na organizam sportiste.\nTrener (engl. Coach) predstavlja osobu koja je zadužena da vodi, podučava i trenira sportski tim ili pojedinačne sportiste. Zadaci trenera uključuju donošenje odluka o taktici, strategiji, selekciji tima, nadgledanje i sporovodjenje različitih vrsta obuka - treninga, itd.\nTrening sa opterećenjem je uopšten pojam koji se koristi kako bi se opisali sistemi treninga koji se temelje na upotrebi dinamičkog "spoljašnjeg" opterećenja, a sa ciljem razvoja pojedinih dimenzija snage i u tom smislu možemo koristiti i sinonim - trening snage.\nTreningologija je nauka koja se bavi izučavanjem trenažnih procesa koji se na osnovu naučnih i empirijskih saznanja, stručno planiraju, organizuju i sprovode kao delovi egzistencijalnog sadržaja čoveka i uticaja istih na formiranje njegovog bića u kojem fizičko i duhovno predstavljaju dijalektičku celinu.\nTreniranost sportista je složena pojava koja podrazumeva optimalno stanje, visok nivo funkcionalno - motoričkih sposobnosti, maksimalnu tehničku i taktičku pripremljenost i odgovarajuću psihičku stabilnost sportiste.\nTriceps (engl. Triceps) predstavlja mišić zadnje strane nadlaktice, koji pre svega ima funkciju pokretanja lakta.\nTurneja (engl. Tour) predstavlja niz više turnira (serija) na kojima učestvuju profesionalci.\nTurnir (engl. Tournament) predstavlja takmičenje na kome se odigrava više mečeva i na kome učestvuje više učesnika - takmičara.


SAD nova lista saveznika Putina koje će sankcionisati | Kosova.info\nDom|Najnovije|SAD nova lista saveznika Putina koje će sankcionisati\nSjedinjene Države i njihovi saveznici pripremili su spisak ruskih pojedinaca koji su deo najužeg kruga ruskog predsednika Vladimira Putina, a kojima će biti uvedene ekonomske sankcije ako Rusija izvrši invaziju na Ukrajinu, izjavio je danas visoki zvaničnik američke administracije.\n“Pojedinci koje smo identifikovali nalaze se unutar ili blizu užeg kruga Kremlja i imaju ulogu u donošenju odluka vlade ili su u najmanju ruku saučesnici u destabilizujućem ponašanju Kremlja“, izjavio je taj zvaničnik koji je govorio pod uslovom da ostane anoniman, a prenosi agencija Rojters.\nIsti zvaničnik, međutim, nije želeo da navede imena ruskih pojedinaca koji se mogu naći na udaru sankcija.\n“Ne možemo da otkrijemo sadržaj ove liste ili specifična imena“, poručio je zvaničnik dodajući da Putinovi prijatelji više neće moći da koriste svog supružnika ili druge članove porodice kao sredstvo da izbegnu sankcije.\nSAD su, kako dodaje, razvile specifične pakete sankcija za ruske elite koje ispunjavaju kriterijume i za članove njihovih porodica, a ovi napori se sprovode u koordinaciji sa saveznicima i partnerima SAD.\nKako navodi Rojters, udar na ruske oligarhe je samo jedan deo plana Sjedinjenih Država i saveznika da kazne Putina ako pokrene invaziju na Ukrajinu, nakon, kako navodi britanska agencija, ruskog gomilanja desetina hiljada vojnika na ukrajinskoj granici.\nRusija, međutim, poriče da planira da napadne Ukrajinu.\nEscobar: SAD podržavaju nezavisnost Kosova, dijalog koji vodi EU


Polovinu učesnika Startitovog programa startapa su žene\nBEOGRAD – Startit Rast, novo izdanje najstarijeg akceleratorskog programa za startape u Srbiji poznatijeg pod imenom Startap akademija, trenutno radi s osmom generacijom polaznika podeljenih u 10 timova, a polovina njih su žene, saopštio je danas Startit.\nIstiče se da je toliko učešće žena u osnivačkim timovima IT preduzueća redak slučaj ne samo uSrbiji, već i u svetu.\n„Timovi koje smo okupili pokazuju izuzetan potencijal, veliki deo njih već ima prve klijente i prihode i veoma smo uzbuđeni što imamo priliku da značajno utičemo na njihov rast u narednom periodu. Posebno smo uzbuđeni zbog činjenice da čak polovina startapa ima žene u osnivačkom timu. U pitanju su izvrsni lideri u svojim oblastima, koje utabavaju stazu narednim generacijama preduzetnica u Srbiji“, izjavila je direktorka za razvoj preduzetništva u Startitu Nevenka Rangelov.\nStartit navodi da je od 2018. godine prva organizacija u Evropi koju je Gugl odabrao za partnera u okviru Google Launćpad programa, a i dalje je jedini program u Srbiji koji ima direktnu podršku Gugla i Amazona.\nStartit napominje da polaznici njihovog programa pored važnih kontakata sa mentorskom mrežom investitora, preduzetnika i\nprofesionalaca iz Amerike i sa drugih velikih tržišta, mogu očekivati i druge pogodnosti koje nudi mreža Startitovih partnera.\nPrecizira se da tu spadaja bespovratna pomoć u visini do 20.000 evra u okviru projekta „mts startap ubrzanje”.\n„Našu saradnju sa startap ekosistemom, u kojoj Startit ima važno mesto posmatramo kao intenzivnu razmenu i objedinjavanje najboljeg iz oba sveta – korporativnog i preduzetničkog. Iskustva iz realizacije programa kao što je ‘mts startap ubrzanje’ dodatno su nas učvrstila u uverenju da ključni ishod te razmene mora biti nov pristup konkretnim izazovima, nov način razmišljanja i kreiranja timova, inoviranje procesa“, izjavio je generalni direktor Telekoma Srbija Vladimir Lučić.\nOn je naglasio da je taj program daje pravac razvoja privrede povezane s informatičkim tehnologijama.\n„Dodatna vrednost, nastala iz takve sinergije, postaje važan putokaz dalje transformacije ne samo industrije u kojoj mi poslujemo, već i svih\ndrugih industrija u kojima će zajednička ekspertiza konstantno pokretati proces inoviranja”, naglasio je Lučić.\nStartit ocenjuje da je verovatno najznačajnija prednost ovakvog akceleratorskog programa to što se sa svakim startapom radi jedan na jedan, čime se oni na najefektivniji način mogu povezati sa mentorima i investitorima koji im mogu pomoći da razviju svoj tržišni potencijal. Ističe se da je sledeći krug selekcije učesnika programa planiran za jesen.


U BiH najveći rast zaposlenih u državnoj upravi – Visokoin.com\nU BiH najveći rast zaposlenih u državnoj upravi\nOd izbijanja svjetske ekonomske krize 2008. godine, ukupan broj zaposlenih u preduzećima najviše je smanjen u Hrvatskoj i Sloveniji, za kojima slijedi Srbija, a zatim i ostale zemlje u regionu, navedeno je u analizi koju je uradio ekonomski analitičar Miroslav Zdravković.\nUkupan broj zaposlenih u preduzećima najviše je smanjen u Hrvatskoj – pad za 9,9 odsto, mada u slučaju te države postoji sezonski efekat jer je najmanje zaposlenih u ugostiteljstvu na kraju godine, u Sloveniji, za 9,2 odsto, Srbiji za 6,4 odsto, Crnoj Gori 3,1 odsto, a najmanje u Bosni i Hercegovini (BiH) 2,6 odsto, navedeno je u analizi koju je Zdravković dostavio Tanjugu.\nZbirni broj zaposlenih u državnoj upravi, zdravstvu i obrazovanju jedino je smanjen u Crnoj Gori, za 2,5 odsto, dok je najviše povećan u BiH za 7,7 odsto.\nU Srbiji su ova tri sektora zajedno imali rast broja zaposlenih za 3,1 odsto, u Hrvatskoj je on izneo 3,7 odsto, a u Sloveniji pet odsto.\nZaposlenost van ove tri djelatnosti najviše je smanjena u Hrvatskoj (13,9 odsto), zatim u Sloveniji (12,8 odsto), Srbiji (9,6 odsto), BiH (5,8 odsto), a najmanje u Crnoj Gori (3,4 odsto).\nBroj zaposlenih u prerađivačkoj industriji je najviše smanjen u Srbiji (18 odsto), Hrvatskoj (17,7 odsto) i Sloveniji (17,1 odsto), dok je u BiH ono iznosio 9,8 odsto.\nCrna Gora ima najmanji udio u ukupnoj zaposlenosti radnika u prerađivačkoj industriji, a kada se ona isključi ostali sektori su ostvarili rast broja zaposlenih za 3,7 odsto.\nNajveći pad broja zaposlenih u građevinarstvu imala je Slovenija (35,8 odsto), praćena Hrvatskom (20,4 odsto), Srbijom (16,6 odsto), BiH (14,4 odsto), dok je u Crnoj Gori pad bio najmanji (10,8 odsto).\nNajveći rast prosječne zarade imala je Crna Gora (12,8 odsto), praćena Slovenijom (10,4 odsto), Srbijom (osam odsto) i BiH (6,8 odsto), dok je u Hrvatskoj povećanje iznosilo 0,1 odsto.\nNajveći rast prosječne zarade, bez tri djelatnosti, imala je Crna Gora (13,7 odsto), praćena Slovenijom (11,7 odsto) i Srbijom (11,3 odsto), BiH je imala rast od 7,1 odsto, a Hrvatska 0,8 odsto.\nSrbija ima u decembru uvijek najveće zarade, tako da je uzimanje bilo kog drugog mjeseca svrstava uz Hrvatsku po stagnaciji zarada.\nFond isplaćenih zarada povećan je u Crnoj Gori za 9,3 odsto u BiH za 4,1 odsto, Srbiji za 1,5 odsto, Sloveniji za 0,3 odsto, dok je u Hrvatskoj smanjen za 9,1 odsto.\nZbirni fond zarada u upravi, zdravstvu i obrazovanju najviše je povećan u BiH (11,4 odsto), Sloveniji (9,2 odsto), Crnoj Gori (7,6 odsto), Srbiji (3,8 odsto), a najmanje u Hrvatskoj (3,2 odsto).\nOstali sektori, u slučaju izuzimanja uprave, obrazovanja i zdravstva imali su rast fonda zarada u Crnoj Gori (9,9 odsto), BiH (plus jedan odsto), i Srbiji (plus 0,5 odsto), dok je smanjenje zabilježeno u Sloveniji (2,6 odsto) i Hrvatskoj (13,2 odsto).


NACRT ZAKONA O RODNOJ RAVNOPRAVNOSTI: Čeka se mišljenje Ministarstva za rad na Nacrt zakona, nakon čega će isti biti upućen Vladi RS na usvajanje. Po usvajanju zakona biće zabranjeno da prilikom zapošljavanja ženu pitaju da li je udata, da li planira decu\nNadam se da će Zakon o rodnoj ravnopravnosti biti usvojen tokom leta, izjavila je potpredsednica Vlade Republike Srbije Zorana Mihajlović i dodala da će tada zakonski biti zabranjeno da prilikom zapošljavanja ženu pitaju da li je udata, da li planira decu.\nOna kaže da je u pitanju krovni zakon, te da će neki drugi zakoni morati da se menjaju zbog Zakona o rodnoj ravnopravnosti. Dodaje da se čeka još mišljenje jednog ministarstva - Ministarstva rada, zapošljavanja, boračkih i socijalnih pitanja, a da nakon toga Nacrt zakona ide na Vladu Republike Srbije na usvajanje.\n"Ženu koja traži posao, prelaze sa jednog posla na drugi, da ne može niko da pita da li je udata, da li ima i planira decu - to će biti zakonom zabranjeno", pojasnila je Mihajlović.\nZakon će, kako je rekla, stvoriti uslove da mnogo više žena bude uključeno u poslovni, društveni, socijalni život.\nŠto se tiče političkog života, potpredsednica vlade koja je i predsednica Koordinacionog tela za rodnu ravnopravnost, rekla je da je Srbija šesta u Evropi po procentu žena koje su uključene u parlament. Kako kaže Srbija ima ženu guvernera, ženu predsednicu Narodne skupštine Republike Srbije, pet žena u Vladi Republike Srbije, te da smatra da su žene podjednako sposobne, kao i muškarci, da vode svaku instituciju.\n"Dešava se, i protiv toga se borimo, da žena dođe do određene pozicije, a da je onda teško dalje. Kako se penjete ka vrhu tako su stepenice sve strmije i uže. Mislim da je vreme pred nama kada ćemo imati žene premijerke", pojasnila je ona.\nDržavni sekretar Ministarstva rada Nenad Ivanišević kaže da Ministarstvo radi na poboljšanju položaja žena u društvu i da je 12 nevladinih organizacija prošlo na konkursu za projekte koji se tim pitanjem bave.\nOn je dodao da se preko Nacionalne službe za zapošljavanje osnažuju žene u zapošljavanju i da je u 2016. godini preko NSZ bilo uključeno više od 70.000 žena u aktivne mere zapošljavanja.\nIzvor: Vebsajt RTV, 12.06.2017.


Poseta makedonskog Regionalnog centra za krizne situacije Kraljevu - Društvo - Dnevni list Danas\nPočetna » Društvo » Poseta makedonskog Regionalnog centra za krizne situacije Kraljevu\n0Piše: Z.Nikolić 17. decembra 2018. 21.05\nOva poseta upriličena u cilju razmene iskustava sa kolegama iz Odeljenja za poslove civilne zaštite koje funkcioniše pri Gradskoj upravi grada Kraljeva i realizuje se uz podršku UNDP u okviru dvogodišnjeg projekta „Izgradnja akcione merže urbane otpornosti u Jugoistočnoj Evropi – SEE URBAN“.\nRadni deo posete započeo je u prostorijama Odeljenja za poslove civilne zaštite predstavljanjem sistema zaštite i spasavanja u Makedoniji i aktivnosti kraljevačkog Odeljenja za poslove civilne zaštite u cilju stvaranja sistema zaštite i spasavanja na teritoriji grada Kraljeva. Iako između dve zemlje, nekadašnje jugoslovenske republike, ima razlika u načinu organizovanja i sprovođenja poslova upravljanja vanrednim situacijama i sistema Civilne zaštite kroz današnje razgovore konstantovane su i brojne sličnosti.\nOne, sličnosti, su više uzrokovane sličnim tranzicionim procesima koz koje su dve države prošle u post jugoslovenskom periodu a manjim delom su i posledica iskustava sprovođenja ovih aktivnosti u okviru nekadašnjeg, jedinstvenog, sistema odbrane i zaštite.\nU obe države sistem upravljanja vanrednim situacijama i sistem civilne zaštite je, u vreme tranzicije, bio na margini prioriteta donosilaca političkih odluka. Sve češće elementarne nepogode koje su većim delom uzrokovane i sve uočljivijim klimatskim promenama su dovele, u zadnjih nekoliko godina, do delimičnih promena u stavovima donosilaca političkih odluka prema ovim aktivnostima.\nInvesticije u prevenciju i gradnju efikasnog sistema upravljanja vanrednim situacijama nisu „televizične“, nisu zahvalne za permanentni politički marketing koji karakteriše društvene procese i u Srbiji i u Makedoniji u doba kada je čitav Balkan „zaglavljen“ u geopolitičkim odmeravnjima snaga ključnih aktera međunarodnog poretka.\nZato se sa setom govori i o zajedničkoj prošlosti kroz iskustva u ovim procesima iako su akteri u oba sistema upravljanja vanredim situacijam itekako svesni da je put ka efikasnim i funkcionalnim sistemima upravljanja vanrednim situacijama zasnovan na novoj ekonomskoj i političkoj paradigmi.\nU tom kontekstu i ovakvi razgovri imaju svoj puni smisao i opravdanje a razmena, novijih, iskustava samo jača uverenje da se efikasna borba protiv klimatskih promena vodi na lokalnom nivou. Ali, profesionalci u ovim oblastima jednako su svesni da te, lokalne, aktivnosti, neće dati željene efekte izostane li maksimalna regionalna i međunarodna saradnja i koordinacija u borbi sa klimatskim promenama.\nklimatske promene, region, saradnjaKraljevo


Finansijski leasing: Mercedes-Benz Kemoimpex Auto salon Niš\nFinansijske usluge koje odgovaraju Vašim potrebama.\nU sklopu naših sveobuhvatnih finansijskih usluga nudimo finansiranje vozila marki Mercedes-Benz po meri kupca, za Vaše lične i komercijalne potrebe. Kontinuirano radimo na tome da Vam pružimo najbolju uslugu i biće nam zadovoljstvo da Vam pružimo odgovore na sva pitanja i sastavimo ponudu koja odgovara Vašim potrebama. U saradnji sa našim ugovornim partnerima, nudimo inovaciju, kreativnost i kvalitet. Naš cilj je da kupac premijum vozila ima jednako kvalitetnu i brzu finansijsku podršku.\nPosetite nas kako bismo zajedno pronašli idealno rešenje za finansiranje Vašeg vozila.\nFinansijski lizing pogodan je za fizička i pravna lica.\nKorisnik lizinga je ekonomski vlasnik predmeta lizinga. Objekat lizinga se amortizuje u njegovim poslovnim knjigama te se vozilo evidentira kao dugotrajna imovina u bilansu korisnika lizinga.\nPravno je vlasnik objekta lizinga davalac lizinga, znači lizing kuća (koja je i upisana i u saobraćajnu dozvolu).\nFinansijski lizing sa 0% učešća u finansiranju i sa uvećanom poslednjom ratom\nFinansijski lizing sa 0% učešća u finansiranju i uvećanom poslednjom ratom kao oblik finansiranja isti je kao i finansijski lizing.\nBez inicijalnog učešća u finansiranju i bez depozita. Inicijalni trošak prilikom kupovine vozila su jedino administrativni troškovi lizing kuce i godišnje Casco osiguranje\nVisina mesečne rate uz vrlo mala odstupanja od klasičnog finansijskog lizinga sa učešćem\nUvećana poslednja rata ispod očekivane tržišne vrednosti vozila na kraju ugovora\nPravni vlasnik objekta lizinga je davalac lizinga, znači lizing kuća (koja je upisana i u saobraćajnu dozvolu).\nPrimalac lizinga nakon podmirivanja svih obaveza bez dodatih troškova stiče vlasništvo nad vozilom nakon isteka ugovora.\nOva vrsta finansiranja pogodna je za pravna lica i preduzetnike\nFinansijski lizing sa uvećanom poslednjom ratom.\nFinansijski lizing sa uvećanom poslednjom ratom kao oblik finansiranja isti je kao i finansijski lizing. Jedina razlika je u tome što visinu mesečne rate određuje visina akontacije i uvećana poslednja rata na kraju ugovora. Poslednja uvećana rata ne sme biti veća od očekivane tržišne vrednosti vozila na kraju ugovora.\nOsnovna prednost je da se mesečne rate mogu umanjiti većom ratom na kraju ugovora te da primalac lizinga nakon podmirivanja svih obaveza bez dodatih troškova stiče vlasništvo nad vozilom nakon isteka ugovora.\nMinimalna akontacija definisana je prema standardnim Mercedes-Benz uslovima.


VLADA FBIH USVOJILA ZAKONE KOJI SE TIČU UNAPREĐENJA POSLOVNOG OKRUŽENJA | Hayat.ba\nVLADA FBIH USVOJILA ZAKONE KOJI SE TIČU UNAPREĐENJA POSLOVNOG OKRUŽENJA\nVlada Federacije Bosne i Hercegovine utvrdila je na današnjoj sjednici u Sarajevu Nacrt zakona o reprezentativnosti sindikata i udruženja poslodavaca, kao i izmjene još tri važna zakonska rješenja i to o računovodstvu i reviziji, o doprinosima te o porezu na dohodak.\nPremijer Federacije Bosne i Hercegovine Fadil Novalić nakon sjednice pojasnio je da su ključne stvari danas definirane kada je u pitanju jedna od tačaka iz Reformske agende a tiče se unapređenja poslovnog okruženja.\nIstaknuo je da se problem pojavio kod uvođenja “one stop shopa”, ali danas je i to riješeno, tvrdi federalni premijer, usaglašavanje potrebnih zakona s odlukama Ustavnog suda.\nNapomenuo je da je danas utvrđen Nacrt zakona o reprezentativnosti sindikata i udruženja poslodavaca koji uređuje kriterije i postupak utvrđivanja reprezentativnosti, ovlaštenja, postupak preispitivanja utvrđene reprezentativnosti i druga pitanja značajna za ovaj postupak.\nRadi se o zakonu čije je donošenje predviđeno Zakonom o radu iz 2016. godine. Upravo reprezentativnost je važna tema ovih dana te je donošenje ovog zakona put ka zatvaranju tog procesa – dodao je premijer.\nGovoreći o današnjoj sjednici dopremijerka i ministrica finansije Jelka Milićević kazala je da će ova četiri važna zakona biti razmatrana na sjednici parlamenta i svi se tiču unapređenja poslovnog okruženja.\nKada su u pitanju zakoni o doprinosima i porezu na dohodak, ministrica kaže da se oni zapravo odnose na svakog stanovnika u Federaciji na određen način.\nRad na zakonima bio je dugotrajan, dodaje ministrica, jer je njihov cilj bio da se unaprijedi poslovno okruženje, rasteretiti privrednike, stvoriti preduvjete za veća zapošljavanja i sniženje troškova rada, ali istovremeno ne ugroziti budžetske fondove te penzionere i korisnike zdravstvene zaštite.\nDvije godine smo pratili šta se događa kod poslodavaca, korisnika i šta se dešava s javnim prihodima te smo konstatirali da imamo povećanje direktnih i indirektnih poreza najmanje sedam posto godišnje. To je stvorilo preduvjete za sniženje zbirne stope doprinosa na plate – pojasnila je.\nOsnovna novina u Zakonu o porezu na dohodak je što su prije postojale tri stope poreza i to nulta za plate do 700 KM, 10 posto za plate od 700 do 1.500 KM i 20 posto na plate iznad 1.500 KM, sada će nulta stopa poreza na dohodak biti na plate do 800 KM, a 13 posto na ostale plate.\nKada su u pitanju porezni zakoni koji zahtijevaju primjenu od početka poreznog perioda, odnosno kalendarske godine, za početak njegove primjene utvrđen je rok 1. januara 2020. godine.\nNa pres-konferenciji nakon sjednice Vlade obratio se i dopremijer i ministar rada i socijalne politike koji je za naglasio da donošenje Nacrta zakona o reprezentativnosti sindikata i poslodavaca predstavlja nastavak radne reforme.\nCilj je unaprijediti slobodno organiziranje sindikata i udruženja poslodavaca, omogućiti osnivanje saveza i udruženja te unaprijediti socijalni i ekonomski dijalog u cilju zaključenja kolektivnih ugovora.\nNacrt zakona je upućen u redovnu proceduru kako bi bila pribavljena mišljenja kantonalnih skupština te organiziran dodatni krug konsultacija sa socijalnim partnerima i svim drugim zainteresiranim udruženjima građana.


Obeležen Dan srpskog jedinstva i proboja Solunskog fronta – Veliki Park\nPolaganjem venaca kraj spomenika Palim Šumadincima u Kragujevcu je danas obeležen 15. septembar dan proboja Solunskog fronta 1918. godine.\nVence su položili predstavnici Udruženja potomaka ratnika Srbije 1912. – 1920. „Vojvoda Radomir Putnik“, Vojske Republike Srbije a u ime grada Kragujevca, zamenik gradonačelnika Ivica Momčilović i predsednik Skupštine grada Miroslav Petrašinović.\nDan proboja Solunskog fronta, ove godine prvi put obeležavamo kao državni praznik za šta je bila potrebna mudrost i odlučnost vrha Republike Srbije da donese takvu odluku, kazao je predsednik Skupštine grada Miroslav Petrašinović.\nOvaj dan kako se danas praznije u Srbiji i kako ga danas obeležavamo u Kragujevcu na isti način obeležava se u Banja Luci, Prijedoru i ostalim gradovima u Republici Srpskoj. Tako pokazujemo jedinstvo srpskog naroda sa obe strane Drine i šta smo sve uradili da bismo se izborili za jednu slobodnu državu. Ludi koji su probili Solunski front omogućili su nam da danas živimo i stvaramo. Mnogo puta smo govorili o tome koliko je stanovnika Srbija izgubila tokom Prvog svetskog rata a da nije bilo proboja Solunskog fronta ko zna ko bi danas bio na ovim prostorima i ko zna čiji bi državljani i kojih zemalja bili nastanjeni u našem gradu i našoj zemlji. Na ovaj način iskazujemo poštovanje onima koji su nam izvojevali slobodu a najveći značaj praznika je što se prvi put ističe Petrašinović, obeležava sa obe strane Drine.


SDA: Smjenom Vijeća ministara opozicija želi napraviti totalnu blokadu države – SDA Jajce\nSDA neće podržati smjenu Vijeća ministara, jer je riječ o populističkoj inicijativi koja nema za cilj da riješi probleme u državi, već da ih produbi i i dovede do potpune blokade države.\nKako je saopćeno iz te stranke, SDA nije zadovoljna radom predsjedavajućeg Vijeća ministara Zorana Tegeltije, te će ga nastaviti kritikovati i vršiti pritisak kako bi počeo ispunjavati svoje obaveze, ali isto tako smatraju da je u ovom delikatnom političkom trenutku za Bosnu i Hercegovinu bolje da ima kakvo-takvo Vijeće ministara, nego da ga nema nikako.\n– Cilj opozicije, koja očigledno ne razmišlja o građanima već o idućim izborima, jeste da naprave haotično političko stanje i blokadu države koja bi trajala iduće dvije godine, nadajući se da bi to onda mogli iskoristiti kao argument na sljedećim izborima.\nValja naglasiti da u svakoj ozbiljnoj predstavničkoj demokratiji, zastupnici prije nego što upute neku inicijativu, izrade preciznu analizu svih potencijalnih benefita, ali i rizika, i na bazi takve predikcije traže podršku za njeno izglasavanje. U trenutnom sazivu Parlamenta BiH pojedinci iz opozicije neprestano upućuju populističke inicijative za koje znaju da neće proći, a vodeći se svojim ličnim i stranačkim ciljevima, ne mareći za državu i građane – navodi se u saopćenju SDA.


Vavrinka, Mugurusa i Conga u četvrtfinalu Australijan opena\nSten Vavrinka plasirao se u četvrtfinale Otvorenog prvenstva Australije u Melburnu pošto je pobedio Andreasa Sepija sa tri prema nula u setovima. Sva tri seta rešena su u taj-brejku.\nVavrinka će u četvrtinalu igrati protiv 12. tenisera sveta, Francuza Žoa Vilfreda Conge, koji je pobedio 51. na ATP listi Danijela Evansa sa rei prema jedan u setovima.\nSedma teniserka sveta Garbinje Mugurusa pobedila je Soranu Kirsteu iz Rumunije sa 6:2, 6:3. Mugurusa, koja je plasmanom u četvrtfinale ostvarila svoj najbolji rezultat na Australijan openu, igraće protiv bolje iz duela branioca titule Andželik Kerber iz Nemačke i Amerikanke Koko Vandevej.\nAmerikanka Venus Vilijams plasirala se u četvrtfinale, drugi put u poslednje tri godine, pošto je pobedila Monu Bartel iz Nemačke sa 6:3, 7:5. Vilijams, koja je u finalu Australijan opena 2003. godine izgubila od mlađe sestre Serene, igraće u četvrtfinalu protiv Ruskinje Anastasije Pavljučenkove, koja je pobedila sunarodnicu Svetlanu Kuznjecovu sa dva prema nula.\nMiša Zverev pobedio je u nedelju prvog igrača sveta Endija Mareja sa tri prema jedan u setovima. Zverev će u četvrtfinalu igrari protiv pobednika duela između četvorostrukog osvajača Australijan opena, Švajcarca Rodžera Federera, i Keija Nišikorija iz Japana


Divan je privredni Srem | M novine Sremski informativni portal\nM novine Sremski informativni portal > Ekonomija > Divan je privredni Srem\nNa kompleksu sportsko – rekretivnih bazena između Stare i Nove Pazove, 30. septembra je otvoren 14.Regionalni sajam privrede. Posetioci su štandove preko 100 izlagača mogli da posete i prvog oktobarskog dana. Opština Stara Pazova se izdvojila kao lider preduzetništva u Srbiji i svoje proizvode su u okviru 14. Regionalnog sajma privrede izložila brojna preduzeća i proizvođači iz oblasti metalne i plastične galanterije, prerade drveta, hemijske industrije, IT opreme, građevinarstva, tekstila i obuće, prehrambene industrije, mehanizacije, poljoprivrede, turizma, ugostiteljstva i gastronomije. Organizatori su Opština Stara Pazova i Regionalna komora Srem. Višegodišnja tradicija održavanja sajma i veliki broj domaćih i stranih izlagača svedoči o značaju ove privredne manifestacije.\nPotpredsednik Pokrajinske vlade i pokrajinski sekretar za urbanizam i zaštitu životne sredine Vladimir Galić je svečano otvorio Regionalni sajam privrede.\n– Meni je posebna čast što sam u istočnom Sremu u opštini Stara Pazova, gde ljudi svakog dana razmišljaju kako će biti bolji, i kao ljudi i kao privrednici, rekao je potpredsednik Galić.\nKako je rekao direktor Regionalne komore Srem Predrag Mujkić, Stara Pazova je pravo mesto za održavanje Sajma privrede.\n– Tome u prilog govori i izgradnja trening centra za školovanje srednjoškolskog kadra, odnosno obrazovanje učenika koji će odgovarati potrebama privrede. četiri potpuno opremljene industrijske zone, dva auto – puta, dobra infrastruktura, istakao je Predrag Mujkić, prilikom obilaska sajamske ponude.\nĐorđe Radinović, predsednik Opštine, rekao je da je Stara Pazova danas jedna od najrazvijenijih opština u Srbiji.\n– Ponosni smo što su od malih zanatskih radnji nastale velike kompanije, koje su svojim vrednim radom učinile Staru Pazovu jednom od privredno najrazvijenijih opština u Srbiji i na Balkanu, opštinu u kojoj u četiri industrijske zone poslednjih desetak godina posluje veliki broj inostranih kompanija, rekao je Đorđe Radinović.\nStaropazovačka opština već sada ima 1.000 preduzeća i 3.500 preduzetnika, među kojima su i poznati svetski svetski brendovi, uključujući i jednu od najmlađih u industrijskoj zoni, nemačku kompaniju „MTU Aero Engines AG“, koja je i partner ovogodišnjeg Sajma.\n– Trenutno je naša fabrika u izgradnji i očekujemo da je otvorimo krajem sledeće godine, a zaposlićemo oko 500 ljudi, rekla je Žaklina Teofilović, direktorka Sektora za ljudske resurse „MTU».\n– Sajam je prilično raznolik, uspevamo da ostvarimo poneki zanimljiv kontakt, koji bismo kasnije mogli da pretvorimo u poslovni interes, rekao je Đorđe Cvetković iz kompanije „Plativoo» iz Futoga.\nMilka Josifović iz kompanije „MM produkt» iz Leštana je istakla značaj Regionalnog sajma privrede.\n– Ovakvi događaji su značajni, jer se upoznajemo sa potencijalnim kupcima i dobavljačima, istakla je Milka Josifović.\nAleksandar Branković, direktor firme „Set» iz Trebinja, kaže da je ta kompanija duži niz godina deo ove manifestacije.\n– Drago nam je što možemmo da podržimo ovu manifestaciju i organizatore. Ovde smo već šestu ili sedmu godinu. Prijatno je druženje i dobar je poslovni ambijent”, rekao je Aleksandar Branković.\nDrugog dana Sajma privrede najveće interesovanje izazvao je Sajam zapošljavanja, koji već osmi put organizuju Nacionalna služba za zapošljavanje, filijala u Sremskoj Mitrovici i Opština Stara Pazova. Renomirane kompanije iz Stare Pazove, njih 23, iskazale su potrebu za zapošljavanjem više od 350 radnika. Inače, na evidenciji Nacionalne službe, trenutno se nalazi oko 1300 nezaposlenih lica iz staropazovačke opštine, naglasila je Marijana Grabić, direktorka filijale Sremska Mitrovica, Nacionalna služba za zapošljavanje.\nTokom dva sajamska dana Regionalnog sajma privrede, održano je više stručnih skupova,a posebno interesovanje je izazvalo izlaganje Gabrijele Grujić, pomoćnice ministra za dualno i preduzetničko obrazovanje, o osnivanju razvojnog centra u Staroj Pazovi u cilju usklađivanja obrazovnog sistema sa potrebama privrede opštine kao i sastanak o proizvodnji i prometu malih količina hrane biljnog i životinjskog porekla.


Šta je novo na Kosovu: Sjaši Kurti da uzjaši Hoti — do epiloga dijaloga sa Beogradom - Sputnjik Srbija\n20:30 03.06.2020 (osveženo 17:55 04.06.2020) Preuzmite kraći link\n„Ova vlada će trajati sve dok se postigne ili ne postigne neki dogovor sa Beogradom. Kada budemo došli do tog trenutka, uspeha ili neuspeha dijaloga — ova će vlada pasti“, uveren je Spahiu.\nNaš sagovornik tvrdi da će PDK, stranka Hašima Tačija, iako nije u vlasti, već u opoziciji, voditi glavnu reč u ovoj vladi. Spahiu očekuje da će pokret Samoopredeljenje održati obećanje i biti žestoka opozicija i u parlamentu i na ulicama, ali smatra da je to čisto gubljenje vremena.\n„To će ići samo u prilog Hašimu Tačiju. Samoopredeljenje time neće puno šta postići protestima i samo će trošiti energiju, jer će vlada opstati sve dok to bude u interesu Tačija i njegove politike. On je maestralno odigrao i na neki način prevario Aljbina Kurtija i naterao ga da se suprotstavi Americi, što je i dovelo do pada vlade“, veruje Spahiu.\nBranimir Stojanović, član Srpske liste za Sputnjik, kaže da je dobro što Kurti više nije premijer, jer se sada otvara šansa da se ukinu besmislene mere njegove vlade — od ekonomskih do medicinskih.\n„Verujem da će u narednim danima biti tenzija, jer očigledno je da Kurti neće mirno predati vlast. Međutim, nadamo se da će jedan deo nacionalnih albanskih političkih lidera doneti odluke koje će ukinuti sve mere koje štete i nama i njima“, kaže Stojanović.\n„To će zavisiti i od toga koliko će sveukupna politička situacija biti mirna, jer je izvesno da sve neće ići baš tako lako. Ali, ne vidim alternativu dijalogu i jasno je da razgovori moraju da se nastave. Oni koji su iole racionalni i svesni da zbog zastoja sve trpi, a pre svega ekonomija, ići će ka tome da se pregovori nastave i da pokušamo da normalizujemo život i elementarne privredne tokove koji su sada potpuno poremećeni“, kaže Stojanović.\nNa pitanje možemo li očekivati da ova vlada sprovede u delo i formiranje ZSO, Stojanović odgovara:\n„Iskustvo nas uči kad Albanci moraju nešto da urade, pa čak i kad to od njih očekuju njihovi najveći saveznici — to se, ipak, ne desi. Čak i kad su se Amerikanci potuno iskreno zalagali za to da se ukinu takse, Priština je to nekako izbegavala. Verujem da će oni koji su racionalni i koji shvataju da ekonomija ne može da funkcioniše kao do sada, donositi odluke u pravcu poštovanja onoga što je dogovoreno u Briselu.“\nU saopštenju koje je posle formiranja nove vlade u Prištini prosledila Srpska lista, piše da je podrška Hotijevoj vladi usledila u „cilju zaštite interesa srpskog naroda“.\nNovi premijer Kosova Avudlah Hoti je u svom ekspozeu istakao, između ostalog, da su prijateljstvo sa Sjedinjenim Američkim Državama i integracija u Evropsku uniju glavni prioritet za Kosovo i vladu koju treba da predvodi. Dijalog Beograda i Prištine i postizanje sporazuma o normalizaciji odnosa između vlasti Srbije i Kosova označio je kao delo od životnog značaja, ali je takođe rekao da neće biti prekrajanja granica.\nHoti je izjavio da će u potpunosti ispoštovati Ustav republike Kosova tokom pregovora i da očekuje da će dogovor rezultirati međusobnim priznanjem dveju država, „čime će se ostvariti dugoročna stabilnost i integracija Kosova u evroatlantskim integracijama“.\ndijalog, nova vlada, Kosovo i Metohija


U polufinalu protiv Italije - Delfini\nNaši vaterpolisti su ovaj dan pauze iskoristili kako bi posetili VDL, svetski poznatog proizvođača autobusa, koji je poslovni partner Laste, zvaničnog prevoznika reprezentacije Srbije. Ovom prilikom kapiten reprezentacije Srbije Vanja Udovičić uručio je loptu sa potpisima svih igrača i bade mantil vlasniku ove kompanije Van der Lohteu. Usledilo je potom vrlo stručno i zanimljivo predavanje predsednika Sovrovića, obilazak druge VDL fabrike, a potom i zajedinički ručak.\nVaterpolisti su se potom uputili na bazen Peter Van den Hugenband kako bi pogledali četvrt-finalni meč između Italije i Nemačke. Italija je savladala Nemačku i to rezultatom 9:4 (2:1, 3:2, 3:1, 1:0) i time se plasirali u polufinale gde ih čeka naša reprezentacija.\nNakon meča Stefan Mitrović je izjavio da nije bilo iznenađenja, da je Italija lako ostvarila prednost koju je dobrom odbranom sačuvala do samog kraja. I dodaje da se reprezentacija Nemačke istrošila i da je ovako igrala verovatno se ne bi našla ni u ovoj utakmici. Što se Italije tiče Stefan ističe da se poznaju i da će se pripremiti za predsojeće polufinale. Aleksa Šaponjić je rekao da reprezentacija Italije igra tvrdo i disciplinovano, kao i da umeju da čuvaju rezultat, što se i videlo danas i da će utakmica protiv njih biti teška ali da je sve u našim rukama. Milan Aleksić se slaže sa saigračima i dodaje da su jaki u odbrani i da lako polaze u kontru, što ne smemo da im dozvolimo. Selektor Dejan Udovičić je takođe rekao da je Italija čvrsta ekipa, da se dobro poznajemo, prošle godine smo sa njima odigrali 3 meča, ali da je sve otvoreno i da će naša reprezentacija pokušati da pruži svoj maksimum.\nDanas je 29. rođendan našeg centra Slobodana Nikića. OVOM PRILIKOM SAJT DELFINI ČESTITA ROĐENDAN SLOBODANU NIKIĆU I ŽELI MU SVE NAJLEPŠE.\nDanas su u Ajndhoven doputovali i Aleksandar Šoštar, predsednik Partizana, i Nebojša Šaponjić, predsednik Upravnog odbora Sportskog društva Partizan, a narednih dana očekuje se dolazak još nekih zvaničnika.\nNaša reprezentacija igra polufinale, a ono je na rasporedu u petak u 18:00h, a protivnik je reprezentacija Italija. U drugom polufinalu, koje je na rasporedu takođe u petak ali od 20:00h, sastaju se Mađarska, koja se direktno kvalifikovala u polufinale, i Crna Gora, koja je danas savladala reprezentaciju Grčke rezultatom 11:9 (2:4, 4:2, 4:2, 1:1).


Potrebna politička volja da bi se ubrzao proces pronalaženja nestalih lica iz sukoba na Kosovu - Radio Kontakt Plus\n21:07, 17.10.2020Izvor: Južne vesti\nNakon više od dve decenije od oružanih sukoba na Kosovu, članovi porodica nestalih kosovskih Srba i Albanaca još traže istinu.\nProces pronalaženja nestalih usporavaju pogrešne identifikacije, koje su urađene bez DNK analize, glavna je tačka koju su predstavnici udruženja nestalih lica istakli na okruglom stolu u Nišu.\nTakođe, da bi se proces ubrzao, tvrde, potrebna je politička volja, kao i da ih političari nakon mnogo godina čuju.\nPrema zvaničnim podacima Međunarodnog komiteta Crvenog krsta, 1.643 lica se i dalje vode kao nestala u sukobu na Kosovu.\nKako bi ubrzali proces pronalaženja članova svojih porodica, te izvršili dodatni pritisak na nadležene, koordinator "Resursnog centra za nestala lica" i predsednik Udruženja "Glas roditelja" Bajram Ćerkini, ističe da su se udružile srpske i albanske porodice.\n“Cilj je da otvorimo oči onima koji nas nisu čuli 21 godinu. Ovaj skup mnogo znači, pogotovo za političare, za one koji nisu očekivali da ćemo mi uvek gurati problem napred i uvek vršiti pritisak na njih, kako bi uradili ono što porodice traže”, ističe Ćerkini.\nPrema rečima predsednice Udruženja porodica nestalih "Kosmetski stradalnici" Nataše Šćepanović, porodice traže proveru svih lica koja su sahranjena klasičnom metodom raspoznavanja, bez DNK veštačenja, te mnoga sahranjena tela nemaju pravi identitet.\nPogrešne identifikacije, kaže, usporavaju proces pronalaženja nestalih, a koje su rađene odmah nakon sukoba.\n“Tražimo ozbiljnu saradnju i koordinaciju svih aktera u ovom procesu, otvaranje svih arhiva koje su u posedu međunarodnih i domaćih misija i organizacija. Tražimo zaštitu svedoka, proveru svih lokacija za kojih se sumnja da postoje posmrtni ostaci nestalih lica. Tražimo da u svim timovima budu ukjučeni predstavnici porodica. Tražimo i očekujemo profesionalne istrage svih otmica i ubistava, procesuiranje svih učesnika zločina i adekvatno kažnjavanje. Tražimo da država Srbija konačno donese zakon o civilnim žrtvama rata i pravima njihovih porodica”, navodi Šćepanovićeva.\nSmatra da je sramota što je u 21. veku, posle više od dve decenije, sve manje vidljivih rezultata.\n“Ne postoji budućnost i napredak u jednom društvu ukoliko se ne reše ovakvi tužni i tragični problemi, kao da se radi o predmetima, a ne o ljudskim bićima. Uvereni smo da kada bi postojala istinska politička volja zvaničnika u Beogradu i Prištini uz pomoć međunarodne zajednice, broj nestalih lica na spisku bi se znatno umanjio”, objašnjava Šćepanovićeva.\nProblem nestalih lica deo Vašingtonskog sporazuma i Briselskog dijaloga\nPre više od mesec dana u Vašingtonu su predsednik Srbije Aleksandar Vučić i kosovski premijer Avdulah Hoti potpisali dokumenta koja uključuju i pitanje nestalih lica.\nOvakav primer predsednik Komisije za nestala lica Vlade Republike Srbije Veljko Odalović smatra pozitivnim.\n“Problematika nestalih lica je deo i Vašingtinskog sporazuma i deo Briselskog dijaloga, očekujem da će to biti nova podrška i kvalitet celom ovom procesu”, ističe Odalović.\nDodaje da su u Briselu usaglašena i osnovna načela po pitanju nestalih.\n“U Briselu smo razgovarali da se učine napori da se sve arhive otvore i u Prištini i da se dodatno izvrše pretrage arhiva u Beogradu. Trebalo bi da se formira jedna zajednička komisija koja bi bila sastavljena od predstavnika Evropske unije kao predsedavajućeg, ljudi koji vode politički dijalog na niova Beograda i Prištine, da i porodice budu pozivane na te sastanke”, objašnjava Odalović.\nNa KiM se tokom 1998. i 1999. godine vodio sukob između vojnih i policijskih snaga SRJ, odnosno Srbije s jedne strane, i paravojnih formacija kosovskih Albanaca na čelu sa OVK s druge strane.\nIz tog sukoba, do danas se 1.643 lica još vode kao nestala.\nTagovi: NestaliKosovoVeljko Odalović


Muzeju ratnog djetinjstva dodijeljena Muzejska nagrada Vijeća Evrope - Akta.ba\n27.04.2018. 11:32 / Izvor: Fena\nMuzeju ratnog djetinjstva iz Sarajeva je u Strazburu na gala ceremoniji dodijeljena ovogodišnja Muzejska nagrada Vijeća Evrope, a kako je istaknuto žiri izbora za Evropski muzej godine najvišim ocjenama bodovao je kvalitet rada ovog muzeja.\nPredsjednik Parlamentarne skupštine Vijeća Evrope Michele Nicolleti istakao je da je žiri odluku o dodjeli ovog priznanja donio jednoglasno te da je Muzej ratnog djetinjstva briljirao u svakom od kriterija kojima se žiri vodio.\n"Radi se o fascinantnom primjeru koji može biti repliciran širom svijeta i koji na najbolji način podsjeća na značaj mira, što mora biti naš prioritet", podvukao je Nicoletti.\nOn je izvršnoj direktorici Muzeja ratnog djetinjstva Amini Krvavac uručio nagradu - izuzetno značajno djelo Joana Miroa (Žena s lijepim grudima), koje svaki muzej dobitnik zadržava godinu dana.\nPredsjednica Evropskog muzejskog foruma Jette Sandhal naglasila je da rigorozno ocjenjivanje svakog od nominiranih muzeja osigurava da se kroz svih 40 godina koliko se ova nagrada dodjeljuje među dobitnicima nalaze isključivo muzeji koji demonstriraju izvrsnost u muzejskoj praksi.\nOsnivač Muzeja ratnog djetinjstva Jasminko Halilović na ceremoniji je govorio o ulozi muzeja u promoviranju i odbrani najvažnijih vrijednosti poput mira, slobode, jednakosti, demokratije i ljudskih prava.\nHalilović je istakao da je ideja Evrope danas ponovo na ispitu, i da svi zajedno, građani Evrope, njeni muzeji, i njene institucije, poput Vijeća Evrope, moraju braniti ove vrijednosti zajedno.\n"Hiljade djece izbjeglica spavat će na ulicama Evrope večeras. Svi znamo da djeca ne trebaju spavati na ulicama. Naše vrijednosti su na ispitu. Naša odlučnost da ih branimo je na ispitu", poručio je između ostaloga Halilović, zahvalivši svima koji su mu pomogli u kreiranju Muzeja.\nCeremonija je održana u Rohan palači, a prisustvovao joj je ambasador BiH pri Vijeću Evrope Predrag Grgić, komesarka za ljudska prava Vijeća Evrope Dunja Mijatović kao i veliki broj pripadnika diplomatskog kora, saopćeno je danas iz Muzeja ratnog djetinjstva.\nFAZ: Proširenje EU na Balkan nerealno?\nUebber: Njemačka će i dalje ostati partner BiH na njenom putu u EU\nKoševo 9 71000 Sarajevo


Francuski humanitarac krajem aprila na Kosovu otvara farmu vrednu 150.000 evra - Sputnjik Srbija\n21:16 14 Oktobar 2019\nFrancuski humanitarac krajem aprila na Kosovu otvara farmu vrednu 150.000 evra\n17:05 08.04.2018 Preuzmite kraći link\nOsnivač i direktor organizacije „Solidarnost za Kosovo“ Arno Gujon izjavio je da Uskrs ove godine provodi sa porodicom u Beogradu.\nOn je rekao da je prethodnih godina praznik provodio na Kosovu i Metohiji, ali da tamo i dalje nastavlja humanitarni rad.\nFrancuski humanitarac je za RTS najavio da će krajem aprila, u saradnji sa Eparhijom raško-prizrenskom, biti otvorena farma za tov svinja vredna 150.000 evra.\n„To će omogućiti narodnim kuhinjama snabdevanje mesom, kao i radna mesta na farmi. Za nekoliko meseci u planu je i otvaranje farme za tov živine“, kazao je Gujon.\nSeća se da je prošle godine naučio jedan običaj u Velikoj Hoči, u Metohiji, gde se žene ponose ukrašavanjem jaja perom i voskom. Gujonu se takođe dopada i način na koji se Srbi pozdravljaju za Vaskrs.\nOn je kazao da je mnogo puta velike praznike proslavljao sa Srbima na Kosovu „među svojima“, kao i da ga Srbi tamo smatraju svojim i da je vremenom postao njihov, a da su oni postali deo njega.\nGujon je podsetio i da je posle prošlomesečnog hapšenja direktora Kancelarije za KiM Marka Đurića i incidenata u Mitrovačkom domu, napisao izveštaj kako bi obavestio sve francuske medije.\nOn je naveo da su francuski mediji reagovali, da je jedan dnevni list preneo deo izveštaja, a mesečnik „Nef“ je objavio naslovnu stranu o stanju na KiM.


Beta 20. juna 2022. 13:45\nPrilikom dodele statusa kandidata Ukrajini Evropska unija ne sme da zaboravi proširenje na Zapadni Balkan, a posebno BiH, izjavila je danas slovenačka ministarka spoljnih poslova Tanja Fajon u Luksemburgu i najavila da će Slovenija predstaviti plan za davanje statusa kandidata BiH.\n„Moramo učiniti sve da politika proširenja bude verodostojna, što znači da ne smemo zaboraviti proširenje na Zapadni Balkan“, rekla je Fajon u izjavi za slovenačke medije po dolasku na sastanak ministara spoljnih poslova EU koji se održava u Luksemburgu.\nSlovenija će, kako je navela, na današnjem sastanku izneti inicijativu kako pomoći zemlji poput BiH davanjem statusa kandidata.\n„S obzirom na to da bi i sam proces proširenja mogao biti upitan, podržavamo sve napore EU za početak pregovora za Severnu Makedoniju i Albaniju, ukidanje viza za Kosovo i dodelu statusa kandidata BiH“, rekla je ona.\nPrema slovenačkom predlogu, kako navode mediji, BiH bi dobila status kandidata za članstvo na samitu EU u četvrtak i petak u Briselu.\nZaposlenima u institucijama Srbije na Kosovu poručeno da ne mogu da…


Zašto premijer Turske ne želi da primi nemačkog ministra - 05.06.2017, Sputnik Srbija\nPremijer Turske Binali Jildirim otkazao je sastanak sa nemačkim ministrom spoljnih poslova Zigmarom Gabrijelom, navodeći kao razlog zauzetost, prenosi list... 05.06.2017, Sputnik Srbija\nbinali jildirim, zigmar gabrijel, nemačka, turska, vesti, evropa\n13:46 05.06.2017 (Osveženo: 13:57 05.06.2017)\n5 Jun 2017, 13:25\nGabrijel je trenutno u poseti Turskoj. Nemački diplomata već je razgovarao sa ministrom spoljnih poslova Mevlutom Čavušogluom, nakon čega je objavljeno da Ankara za sada nije dala saglasnost da nemački polasnici posete vazduhoplovnu bazu Indžirlik. Očekivalo se da će se Gabrijel takođe sastati sa Jildirimom i predsednikom Redžepom Tajipom Erdoganom.\n„Naš uvaženi premijer otkazao je sastanak sa ministrom spoljnih poslova Nemačke Zigmarom Gabrijelom zbog pretrpanosti svog radnog programa“, citira list svoj izvor.\nSa svoje strane, Vlada Nemačke je dala Turskoj dve nedelje da reši problem u vezi sa upotrebom vazduhoplovne baze Indžirlik, ili će u suprotnom Bundesver pomeriti svoj kontingent u Jordan, Kuvajt ili na Kipar, saopštili su nemački zvaničnici.


Lokalni izbori veliki test za Kurtijevo Samoopredeljenje - Politika - Dnevni list Danas\nPočetna » Politika » Lokalni izbori veliki test za Kurtijevo Samoopredeljenje\nGrađani Kosova biraće novu lokalnu vlast 17. oktobra, u toku je podnošenje kandidatura\nLokalni izbori veliki test za Kurtijevo Samoopredeljenje\nMiloš D. Miljković05.08.2021. 17:19\nPripreme za lokalne izbore na Kosovu ulaze u fazu imenovanja kandidata za gradonačelnike i odbornike. Izuzev Samoopredeljenja premijera Aljbina Kurtija, ostale političke stranke su obelodanile imena kandidata. Ovi lokalni izbori biće posebno značajni, s obzirom da je Samoopredeljenje pobedilo na parlamentarnim izborima, ali je ranije veoma loše prošlo na lokalnim – ocenjuje u razgovoru za Danas politički analitičar iz Prištine Fatmir Šeholi.\nSa Šeholijem razgovaramo o tome kako teku pripreme za lokalne izbore na Kosovu, koje je kosovska predsednica Vjosa Osmani raspisala za 17. oktobar.\nPrema Šeholijevom viđenju, predstojeći izbori biće veliki test za kandidate vladajućeg Samoopredeljenja. On kaže da ćemo na neki način videti da li je Kurti zapravo održao tu masu pobede ili će biti drugačije.\n– Po onome koliko možemo do sada da vidimo i u Institutu za afirmaciju međuetničkih odnosa, Kurti ce pokušati da jakim kandidatima preuzme vlast u opštinama kao što su Priština, Podujevo, Kamenica, Prizren, Peć i još neke manje opštine. Da li će uspeti u tome ostaje da se vidi – navodi Šeholi.\nUrednica portala Kossev iz Kosovske Mitrovice Tatjana Lazarević kaže da lokalni izbori još uvek nisu dominantna tema za kosovsku javnost, pre svega zbog otvorenog vremenskog toka koji još uvek teče do sredine avgusta za prijavu kandidata. Prema njenim rečima, premda su kandidati stranaka za kandidate za gradonačelnike manje više poznati za većinski albanske opštine, liste su još uvek otvorene.\n– Očekivano, Srpska lista, odnosno većinski srpske sredine nisu istakle svoje kandidate, za očekivati je da to učine pred istek roka, do 16. avgusta. Drugo, sezona je godišnjih odmora i za sada ovo leto još uvek nije politički „vruće“ na Kosovu kao prethodna. Treće, tema lokalnih izbora se inače predstavlja, na žalost, kao politički, a potom i medijski, manje atraktivna u odnosu na centralne. I četvrto, politički akteri i predstavnici institucija su ti koji, posebno na žalost, diktiraju dinamiku komunikacije sa novinarima – objašnjava Lazarević.\nOna dodaje da su pomenuti akteri i predstavnici institucija prema nepisanom pravilu uglavnom nedostupni novinarima za propitivanja i istraživanja. Lazarević navodi da je, iako Srpska lista nije istakla svoje kandidate formalno i vidljivo, to trenutno jedna od primamljivijih čaršijskih tema.\n– Glasine uveliko kruže i još jednom „sve se zna“, a prema glasinama, većih iznenađenja neće biti, ali hoće nekih kozmetičkih kadrovskih promena i rokada – ukazuje Lazarević.\nPodsetimo, predsednica Kosova Vjosa Osmani raspisala je sredinom juna, posle konsultacija sa političkim strankama, lokalne izbore na Kosovu za 17. oktobar, objavila je RTK, a preneo Fonet. Istom odlukom, Osmani je naložila Centralnoj izbornoj komisiji da preduzme sve neophodne radnje za organizaciju i održavanje lokalnih izbora.\nFatmir ŠeholiKosovoLokalni izboriTatjana LazarevićBeogradKosovska MitrovicaPriština


Veliki broj delatnosti zahteva zaštitnu opremu, koja je neophodna za bezbedno obavljanje poslova. HTZ obuća je deo opreme za zaštitu nogu, koja ima široku primenu. Ako se Vaša firma bavi građevinom, poljoprivredom, trgovinom, proizvodnjom ili nekom drugom delatnošću, HTZ obuća Vam je preko potrebna, kako bi radno vreme proveli bezbedno i udobno. Prodaja HTZ obuće je delatnost firme Hatez 2009, a njihova zaštitna obuća zadovoljava sve standarde\nBakar i proizvodi od bakra imaju široku upotrebu. Bakar je svoju primenu našao u elektronskoj industriji, medicini, proizvodnji sistema centralnog grejanja, gasnim instalacijama, u sistemima pijaće vode i na mnogim drugim mestima. Ako i Vaša delatnost zahteva taj obojeni metal, trgovina obojenih metala i radionica za izradu rezervnih delova od obojenih metala, Neotehnika, ima kompletnu ponudu proizvoda od bakra. Bakar je težak metal, crvenkaste\nSvakodnevno konzumiranje suve hrane nikako nije preporuka za zdravlje. Učinite nešto za sebe i probajte nova jela egzotičnih ukusa, sa dalekih prostora. Kineski restoran 2 štapića sa dostavom hrane na adresu, učiniće Vas sitim i zdravim. Besplatna dostava kineske hrane, uštedeće Vam vreme provedeno u potrazi za dnevnim obrokom, a kineski specijaliteti, nadaleko čuveni, postaće omiljena, svakodnevna hrana. Dostava hrane na adresu iz Kineskog\nNovi Sad je postao veoma posećen, dolaze nam turisti iz celog sveta tako da se hoteli, moteli i hosteli moraju dobro pripremiti za ponudu i gostoprimstvo. Opremanje soba za goste jedan je od izazova na koji se nailazi, s obzirom da se moraju pratiti trendovi i da dizajn koji odlikuje hotelski nameštaj, zahteva savršenstvo. U preduzeću Novin enterijer, proizvodnja nameštaja je specifična, originalna i svakako drugačija od ostalih. Ako imate\nPoštovanje zakona je obaveza svakog građanina, kao i svakog privrednika. Zakon o zaštiti životne sredine se striktno primenjuje, tako da dileme nema, zakup mobilnih toaleta je obaveza za svakoga ko nema uslove za sanitarni čvor, bilo da se radi o investitorima i njihovim radnicima, o organizatorima javnih skupova ili manifestacija. Preduzeće Eko sanitarni sistemi pomoći će Vam u poštovanju zakona i obezbediti rešenje za poštovanje zakona


Vučić najavio obilazak Srbije: Nezadovoljnih ima mnogo, ali nisu na protestima, hoću da čujem šta tišti ljude | Insajder\nVučić najavio obilazak Srbije: Nezadovoljnih ima mnogo, ali nisu na protestima, hoću da čujem šta tišti ljude\nPredsednik Srbije i lider SNS-a Aleksandar Vučić najavio je da će u četvrtak započeti kampanju "Budućnost Srbije", u okviru koje će obići 29 okruga u Srbiji i sa građanima razgovarati o tome šta ih tišti i koji su njihovi problemi. Kada je reč o vešalima na protestu „1 od 5 miliona“ u subotu, Vučić je rekao da su bila prvenstveno namenjena njemu „jer ih svi ostali iz vlasti ne zanimaju“, kao i da je to nešto što pristojni ljudi ne bi smeli da urade.\nVučić je ocenio da je mali broj ljudi na protestima u Srbiji, ali da je značajan broj nezadovoljnih, što se, kako je rekao ne ogleda kroz proteste. On je gostujući na TV Hepi naveo da će sa građanima razgovarati i o tome šta je sve dobro urađeno i šta planira da radi u budućnosti.\n"Ne mogu da kažem da ću svaku opštinu da obiđem, ali više od 100, možda 120 opština ću obići. Hoću da čujem njihove primedbe šta je to što tišti ljude", rekao je Vučić najavljujući da obilazak opština po Srbiji počinje u četvrtak i petak veče od 7 do 10 sati uveče.\nOn je naveo da želi da građanima ukaže na to koliko je fabrika, škola i vrtića izgrađeno i dodao da mu je želja da ode u Trgovište, Bujanovac i Preševo gde želi da razgovara "i sa Srbima i Albancima, ali posebno sa Srbima".\n"Borimo se za Srbiju, naš slogan je 'Budućnost Srbije' - najjednostavniji mogući. Smatram da smo mnogo toga dobrog učili i promenili, a hoćemo i želimo još više da uradimo u narednom periodu", rekao je Vučić.\nO vešalima na protestu...\nVučić je rekao da su uhapšena trojica muškaraca zbog nošenja vešala na protestu, a da su bili podstaknuti iz vrha jedne političke stranke.\nNa konstataciju da je funkcioner Dveri Srđan Nogo javno priznao da je uhapšenima dao maketu vešala za protest u subotu, Vučić je rekao:\n„Nije istina da je on dao vešala, ali da su podstaknuti iz jedne političke organizacije koju ste pomenuli to je tačno.“\nO spotu SNS-a...\nVučić se osvrnuo na reakcije koje je izazvao spot SNS-a koji je najpre promovisan na društvenim mrežama, a potom i na televizijama s nacionalnom frekvencijom u kojem se predstavnici opozicije optužuju da su plaćenici tajkuna. On je rekao da se opozicioni lideri žale na spot koji, prema njegovim rečima, govori o njihovoj prirodi, i da lideru Saveza za Srbiju Draganu Đilasu verovatno smeta što je biznismen Miroslav Mišković prikazan kao tajkun broj jedan.\nInače, spot je ponovo, u toku intervjua, emitovan na TV Hepi.


SolarWinds :: Informacija.rs\nDruštvene mreže, 16. 7. 2021.\nVesti, 16. 4. 2021.\nVlada Sjedinjenih Država i formalno je optužila rusku vladu za napad na IT infrastrukturu kompanije SolarWinds, koji je ruskim hakerima omogućio pristup računarskim mrežama više američkih državnih institucija i privatnih kompanija iz tehnološkog sektora. U kratkoj najavi sankcija usmerenih protiv Rusije zbog akcija koje su protiv interesa SAD, Bela kuća je imenovala hakersku grupu Cozy Bear kao... Dalje\nVesti, 21. 6. 2021.\nVesti, 11. 3. 2021.\nSjedinjene Američke Države planiraju sajber napade na sisteme ruskih vlasti u naredne tri nedelje, objavio je nedavno Njujork Tajms. Američki dnevni list je citirajući visokog američkog zvaničnika upućenog u detalje navodno planirane operacije, objavio da će napadi biti usmereni protiv predsednika Rusije i ruskih obaveštajnih službi, kao i da građani Rusije neće biti meta napada niti će oni biti vidljivi za njih. Dalje\nAmerička vlada navodno planira uvođenje niza sankcija protiv Rusije kao odmazdu za sajber napade na SAD, ali i zbog navodnog mešanja u predsedničke izbore 2020. godine. Kako izveštava BBC, sankcije koje se očekuju već danas, će se primenjivati na više od 30 ruskih entiteta a uključuju i proterivanje najmanje 10 osoba iz SAD, među kojima će navodno biti i diplomata. Očekuje se i da će administracija... Dalje\nVesti, 3. 3. 2021.\nMicrosoft je objavio hitna ažuriranja kako bi otklonio četiri ranije neotkrivene ranjivosti u Exchange Serveru za koje kompanija kaže da ih koriste kineski hakeri koji rade pod pokroviteljstvom države a sa ciljem izvršenja krađe podataka sa email naloga. Opisujući napade kao “ograničene i ciljane”, Microsoft je rekao da su napadači koristili ove ranjivosti za pristup Exchange Serveru, odobravajući pristup... Dalje\nVesti, 5. 3. 2021.\nGrađani bi mogli da budu uvučeni u sajber napade koji bi doveli u opasnost njihove uređaje, kaže direktor kompanije za sajber bezbednost FireEye koja je otkrila hakovanje SolarWindsa. Kevin Mandia, izvršni direktor kompanije FireEye, rekao je u nedelju u emisiji „Axios” koja se emituje na HBO kanalu, da bi budući sajber rat između SAD i Kine ili Rusije mogao da utiče i na obične ljude, što bi dovelo do... Dalje\nVesti, 19. 2. 2021.\nMicrosoftov tim za bezbednost objavio je da je završio istragu o SolarWinds napadu i da nije pronašao dokaze da su hakeri koristili interne sisteme ili proizvode kompanije da bi vršili napade na njihove krajnje korisnike. Microsoft je započeo istragu sredinom decembra nakon što je otkriveno da su ruski hakeri kompromitovali proizvođača softvera SolarWinds i ubacili malver u platformu za nadzor Orion IT... Dalje\nVesti, 1. 3. 2021.\nDrama u vezi SolarWinds napada nikako da se završi. Priča o navodnom špijuniranju ruskih a možda i kineskih hakera nikako da dobije epilog, a stvari izgledaju sve gore kako se pojavljuju novi detalji o onome što se dogodilo. Sada imamo još jedan neverovatan preokret u ovoj priči: mogući krivac je slaba lozinka „solarwinds123“. Na saslušanju koje je održano u petak, bivši izvršni direktor SolarWindsa Kevin... Dalje\nVesti, 21. 12. 2020.\nMicrosoft je objavio da su se hakeri infiltirali u mreže 40 njegovih klijenata posle SolarWinds napada, nakon što su žrtve instalirale backoorovane verzije IT platforme za monitoring Orion. Prošlog vikenda, FireEye je otkrio da je grupa državnih hakera (praćenih pod nazivima UNC2452 ili Dark Halo) hakovala kompaniju SolarWinds i iskoristila njihov mehanizam automatskog ažuriranja za postavljanje... Dalje


MINI priprema lansiranje svoje pete generacije gde je u prvom planu model sa troje vrata, koji će biti u ponudi kako sa potpuno električnim pogonom, tako i sa motorom sa unutrašnjim sagorevanjem. Pored toga, MINI sprema i krosover verziju, a konceptna studija budućeg Countrymana trebalo da bude predstavljena ove godine.\nNovi MINI trenutno prolazi kroz testove vozne dinamike u zimskom centru za testiranje BMW Grupe u Ajreplogu u Švedskoj. Električni pogonski sklop, visokonaponska baterija, elektronika snage i tehnologija punjenja prototipova već pokazuju visoki stepen zrelosti na ekstremnim temperaturama ispod nule.\nSnegom prekriveni putevi i specijalno pripremljen teren na zaleđenim jezerima takođe služe kao idealne probne staze na kojima se veoma senzitivno mogu testirati, usavršiti i međusobno uskladiti karakteristike pogona, upravljanja i šasije.\n„MINI je na putu rasta i usmeren je prema potpuno električnoj budućnosti. Naš slavni model sa troje vrata maksimalizuje doživljaj naših kupaca i ima jasan fokus usmeren ka održivosti sa minimalnim tragom emisija u okruženju“, navodi Stefani Vurst, direktor MINI brenda.\nNovi MINI sa troje vrata dosledno nastavlja koncept zabavne gradske vožnje koji je uspešan više od 60 godina, dok elektrifikacija nudi dizajnerima mogućnost da misle fundamentalno drugačije i da stvaraju nove polazne tačke koje će biti karakteristične za MINI.\nDizajn novog MINI-ja predstavlja kombinaciju prepoznatljivih specifičnosti (koje se ogledaju u tredicionalnim detaljima) i nove tehnologije, izazivajući maksimum emocija i minimalni trag zagađanja.\nInspirativne karakteristike novog MINI-ja sa troje vrata usavršavaju se u Ajreplogu, a svaki krug koji ovaj model napravi po snegu i ledu, pomaže inžinjerima da dotatno razviju elektromotor i kontrolne sisteme za optimizaciju vuče, ali i da testiraju istem za upravljanje i ponašanje auta prilikom skretanja i kočenja.\nIntegrisana primena svih sistema pogona i šasije omogućava visok stepen sveukupne usklađenosti, koja pomaže da model u kasnijoj proizvodnji daje koherentnu i poznatu MINI ravnotežu koja obuhvata sportske karakteristike i udobnost u vožnji.